May 2020 - Euskadi Quidditch\n22 May, 2020 /0 Comments/in Komunikatuak /by euskadiquidditch\nEgun gutxi falta dira Euskadiko Quidditch-aren lehiaketa ofizialari berrekiteko, Euskal Quidditch Ligaren hirugarren jardunaldiarekin, Artziniegan. Euskadi Quidditch Elkarteko Zuzendaritza Batzordeak ofizialki jakinarazi nahi du lankidetza-hitzarmen bat lortu dugula gure inguruko enpresa ezagunenetako batekin: Alzola Basque Water.\nHorrela, datorren astetik aurrera, eta txapelketaren hurrengo hilabeteetan, gure kirolariak inoiz baino hobeto hidratatuta egongo dira, ur horren konposizio mineralari esker, karga positiboko ioien (katioiak) eta negatiboko ioien (anioiak) oreka perfektua baitu, eta horrek aukera emango digu energiak berreskuratzeko eta partida bakoitzean jasandako higadura arintzeko.\nBestalde, Alzola euskal quidditch-aren balioak partekatzen dituen enpresa da: gardentasuna, berdintasuna, ahalegina eta ingurune natural eta lokalaren aldeko apustu garrantzitsua. Horregatik, aliantza honek etorkizunean gure mezua gizarteari hobeto zabaltzen lagunduko digula espero dugu.\nhttps://i0.wp.com/www.euskadiquidditch.eus/wp-content/uploads/2020/02/EHQE-Alzola.png?fit=4183%2C1738&ssl=1 1738 4183 euskadiquidditch http://www.euskadiquidditch.eus/wp-content/uploads/2017/09/euskadi-quidditch-texto-negro-1500x630.png euskadiquidditch2020-05-22 14:23:172020-05-22 14:23:17Alzola, euskal quidditch-aren babesle berria


NorkZer?! + Tatxers + Arrotzak + La Rekba – MUSIKA ZUZENEAN\nNorkZer?! + Tatxers + Arrotzak + La Rekba\nUrriaren 2an kontzertua izango da Hernaniko Kontrakantxan. Gaueko 21.00etatik aurrera NorkZer?!, Tatxers, Arrotzak (argazkian) eta La Rekba taldeak ariko dira zuzenean.\nIruñerrian sorturiko musika egitasmo gaztea da Tatxers. 2019an eman zituzten lehen pausoak, eta urte horretan argitaratu zuten ‘Garaipen Kutrea’, taldearen lehen maketa. 2020 urtean Kaosa Euskal Herrian disko bilduman hartu zuten parte ‘Itxoiten dugun bitartean’ kantarekin, eta 2021 honetan iritsi da ‘Hiruzpalau amets larri’ izeneko binilo lana. Musikalki punk giroetan dator banda, ahots melodia eta gitarra beroekin. Martin Ziriza (Gitarra eta ahotsa), Jon Salinas (Baxua eta ahotsa) eta Iñigo Soria (Bateria) dira Tatxers.\nTxorroskillo taldearen errautsetatik sortzen da La Rekba taldea 2019 urte amaieran. Unai Azpiroz (bateria), Jon Iriarte (baxua eta ahotsak) eta Jaime Alvarez (gitarra eta ahotsak) dira taldeko kideak eta dagoeneko kalean dituzte lehen kantuak. Binilo txiki ederrean kaleratu den lanean lau kantu topa daitezke, guztiak, taldeak sortuak. Musikalki punk rock, post punk eta punk iluna jorratzen du banda gipuzkoarrak.\nArrotzak taldea Donostia (Gipuzkoa) hirian sortzen da 2016 urte inguruan. Musikalki punk eta post punk giroetan kokatzen da taldearen norabidea, eta kantu ilunak lantzen dituzte nagusiki. Musika bidean bi disko argitaratu dituzte: 2016 urtean taldearen izen bera eramango zuen ‘Arrotzak’ diskoa ikusiko du argia. Bi urte beranduago, 2018an ‘Lurzoru hotzetik’ kaleratzen da binilo formatuko lan ederra. Euskal Herrian aritzeaz gain, Europa zaharretik biratu du taldea, eta bere diskoek banaketa internaziola dute underground eszenan. Egun Fer, Arih eta Aritz dira Arrotzak.\nMusika abentura ezberdinetan ibilitako musikariek osatzen dute Norkzer?! banda 2015 urte inguruan. Denbora tarte honetan bi disko argitaratu dituzte: ‘Norkzer?!’ (2017, autoekoizpena) eta ‘Isiltasuna suntsitu’ (2019, Mal-Mai Records, Impure Records, Lengua Armada, XCementerioX, Torture Chamber Records, Can\_’t Keep Us Down, Potencial Hardcore). Musikalki hardcore punk doinuak lantzen ditu Hernanin entsegu lokala duen bandak, abiadura biziko doinu oldarkorrak landuz kantu azkar eta zikinetan.\nUrbieta Kalea, 11


Veronica Brizuela: “Paraguaiarrak esnatzen hasita daude” | PREST! aldizkaria\nDeustu, paraguai, veronica brizuela\nVeronica Brizuela: “Paraguaiarrak esnatzen hasita daude”\nIn Uncategorized on urria 2, 2012 at 4:42 pm\nEkainean Paraguaiko presidentea epaitu ostean kargutik kendu zuen Senatuak. Gure artean bizi diren paraguaiarrek estatu kolpea salatu zuten Euskaldunako zubipean. Kalera irteteko dei hura Veronicak egin zuen.\nZelan bizi izan zenuen Fernando Lugo presidentearen epaiketa eta kargugabetzea?\nKolpe gogorra izan zen. Larri, indar gabe, etsituta sentitu nintzen. Paraguain inoiz aldaketarik ez nuela ikusiko uste nuen, eta Lugoren ezkerreko gobernua iritsi zitzaigunean honako putakeria hau egin digute.\nZein da lau hileren ondoren egungo egoera politikoa?\nEz du hobera egin. Alderdi tradizionalistak eta Rio Tinto eta Monsanto multinazionalak lehen unetik ahalegindu dira Lugo agintetik kentzen sabotajeekin. Oraingo agintariak aurreko diktadoreen semeak dira. Doako osasun kontsultak kendu dituzte eta Estatuko indar armatuei aurrekontua handitu diete. Kriminalizazioak eta nepotismoak gora egin dute.\nNolatan egin zenuen protesta egitera irteteko deia?\nIkaskide ohiekin eta atzerrian bizi diren paraguiarrekin kontaktuan jarri nintzen eta sare sozialetan taldeak sortu genituen. Paraguain informazioa eten zuten, ez zela ari ezer ere gertatzen zioten komunikabideek, dena ondo zegoen itxura ematen zuten. Kanpoan gaudenok informazio gehiago dugu eta barrukoei gertatzen dena kontatzen ari gara. Paraguaiar suminduak elkartuz zerbait egin behar genuela pentsatu nuen, hiru pertsona soilik batu arren. 20 bat batu ginen azkenik.\nZelako jendea elkartu zineten protestaldian?\nEspero ez neun jendea hurbildu zen bere kartelekin. Bereizkeria eta zapalkeria jasan arren, kultura eta pentsaera aldaketaren alde erantzuten ari den jendea da. Espainola ez dakiten paraguaiarrak ere han izan ziren.\nZer deritzozu nazioarteak eman duen erantzunari?\nLehen unetik, Europar Parlamentuko ezkerreko diputatuak Lugoren epaiketaren eta kargugabetzearen aurka agertu ziren. Mariano Rajoy berak ere aitortu zuen estatu kolpea izan zela. Interes ekonomiko asko dago jokoan, tartean, Paraguaiko baliabide naturalak. OEAk adierazi du Paraguairi zigorra ezarriko diola hurrengo urteko hauteskundeen jarraipena eginez balizko iruzurrengatik. Paraguai iruzurrengatik ezaguna da. Hildakoek ere bozkatzen dute gure herrian.\nZein da zure desioa hurrengo urteko hauteskundeei begira?\nEzkerreko alderdiak irabaz ditzala hauteskundeak. Paraguaiarrak esnatzen hasita daude. Lehen ez zen politikari buruz hitz egiten. Orain, berriz, hauteskundeetaz, aukeratzeaz, eskubide eta obligazioetaz arduratzen hasita daude. Nekazariak izugarri antolatu dira, beraiek izan dira zapalduenak. Gure itxaropena beraiengan jarrita dago. Aurrera egin behar badugu beraien in darrarekin izango da.\nNoiz etorri zinen Deustura?\nDuela bost urte. Hego Korean Soziologia eta Politika ikasten egon nintzen. Han bukatuta, motxila bizkar gainean nuela Suitzatik heldu nintzen bertara. Ikaskide ohi batekin elkartu nintzen eta familia osatu nuen.\nZer moduz bizi zara Deustun?\nEzin izan dut Deustutik kanpo bizi. Paraguain asko gozatzen dut, baina ez naiz etxean sentitzen. Hemen, aldiz, bai. Gure bizitza osoa Deustun dago.\n« Before Juan Carlos Solar: “Domina olinpikoa irabaztea, edozein kirolariren ametsa da” urria 2, 2012\nAfterKlinika zahar-berria urria 3, 2012 »


231. ALDIZKARIA - 2020ko urriaren 7a\nOrdenantza, larrialdiko laguntzak emateko. Behin betiko onespena\nUharteko eta Esteribarko Udalen Gizarte Zerbitzuen Mankomunitatearen Batzar Nagusiak, 2020ko otsailaren 13an egindako bilkuran, erabaki zuen hasiera batez onestea Larrialdiko laguntzak emateko ordenantza (2020ko 48. Nafarroako Aldizkari Ofiziala, martxoaren 10ekoa).\nNafarroako Toki Administrazioari buruzko uztailaren 2ko 6/1990 Foru Legearen 325. artikuluari jarraikiz, maiatzaren 31ko 15/2002 Foru Legeak aldatu baitzuen, eta jendaurrean egoteko epea iraganik inork alegaziorik aurkeztu gabe, aipatutako ordenantza behin betiko onetsi da, eta argitaratzeko xedatzen da, behar diren ondorioak izan ditzan.\nUharten, 2020ko urriaren 1ean.–Mankomunitateko burua, Iñaki Crespo San José.\nORDENANTZA, GIZARTERATZEKO ETA/EDO LARRIALDI SOZIALEKO PROZESUETARAKO LAGUNTZAK KUDEATZEKOA\nGizarte Zerbitzuei buruzko abenduaren 14ko 15/2006 Foru Legeak xedatzen du botere publikoen jarduketek, besteak beste, funtsezko helburu hauek izanen dituztela gizarte zerbitzuen arloan: pertsona guztien bizi kalitatea hobetzea eta haien normalizazioa, parte-hartzea eta integrazioa bultzatzea gizartean, politikan, ekonomian, lan arloan, kulturan eta hezkuntzan; autonomia pertsonala, familiarra eta taldeena bultzatzea; kohesio soziala eta elkartasuna sustatzea; pertsonen eta taldeen bazterketa egoerei aurrea hartzea eta haietaz arduratzea; eta gizarteak behar sozialak konpontzen parte har dezala bultzatzea, batez ere giza talde behartsuenak ordezkatzen dituzten entitateen bidez.\nOrobat, xedatzen du Nafarroako toki entitateen titulartasunpeko oinarrizko gizarte zerbitzuak, gizarte zerbitzuen sistema publikoaren oinarrizko unitateak izateaz gainera, sistema horretara heltzeko sarbide ere badirela, bai eta hartzaileengandik eta familiaren eta gizartearen esparrutik hurbilen dagoen maila ere. Gizarte zerbitzu horien eginkizunei dagokienez, besteak beste, arreta ematen diete gizarte zerbitzuen aurrean eskariak egiten dituztenei, lehen erantzuna emateko (30.b artikulua), eta gizarte larrialdietako prestazioak kudeatzen dituzte (30.h artikulua).\nGizarte Zerbitzuei buruzko abenduaren 14ko 15/2006 Foru Legeak, 31.4 artikuluan, aukera ematen die oinarrizko gizarte zerbitzuei oinarrizko laguntzan egiten den esku-hartzea osatzeko, toki entitateek, nork bere lurralde eremuan eta bere eskumenen barrenean, ezartzen dituzten bestelako programa edo jarduketak garatuz.\n2015az geroztik, Nafarroako Gobernuak urtero egin du gizarteratze prozesuetarako eta/edo larrialdietarako laguntzen deialdia. Zenbait toki entitate neurriak hartzen ari dira gizarte larrialdietako laguntzak eta/edo gizarteratze prozesuetan laguntzekoak nola eman arautzeko, beren udalerrietan bizi diren familia-unitateen presako behar sozialak berehalakoan estaltzen direla bermatzeko asmoz.\n2018ko abenduan, Mankomunitate honek komunitate terapeutikoan dauden pertsonei banakako laguntzak emateko ordenantza onetsi zuen, berezko partida duela. Laguntza mota horren eskaria, ordea, jaitsi egin da.\n2019ko maiatzetik, bada, laguntza horietarako berezko diru kopuru bat dago; Nafarroako Gobernuak emandako aurrekontuko partidari gehitu beharrekoa, hain zuzen.\nHoriek horrela, ordenantza honen helburua da gizarteratzeko eta/edo larrialdi sozialeko prozesuetarako laguntzak arautzeko oinarriak ezartzea. Laguntza horien bidez hainbat premiari eman nahi zaie erantzuna, besteak beste: ohiko etxebizitzako hornidura gastuak ordaintzea; ostatuari lotutako gastuak; laneratzeko aukerak handitzeko prestakuntza; komunitate terapeutikoko tratamenduetarako gastuak eta adierazitako kontzeptuez bestelako oinarrizko premiei lotutakoak. Azken batean, herritarren beharrei azkar eta modu eraginkorrean erantzuteaz ari gara.\n1. Gizarteratzeko eta/edo larrialdi sozialeko prozesuetarako laguntzak: ordainketa bakarreko prestazio ekonomiko bat da, gizarte-bazterketako egoerei aurrea hartzeko edo halakoak saihestu edo arintzeko behar diren berariazko gastuei (arruntak edo bereziak) aurre egiteko baliabide ekonomiko aski ez duten familia-unitateei ematen zaiena.\nPrestazio hauek ondoko ezaugarriak dituzte:\n–Helburu zehatz baterako dira, hau da, zertarako ematen diren, hartarako bakarrik izanen dira.\n–Pertsonalak eta eskualdaezinak dira, familia-unitate batentzat diren aldetik.\n–Berehala tramitatzekoak dira: laguntzak ahalik eta azkarren jasotzeko moduan kudeatuko dira.\n–Izaera subsidiarioa dute Nafarroako Gobernuak eskubide sozial eta osasun eskubideen arloan ematen dituen laguntzekiko.\n–Profesionalen jardunaren osagarri dira; hau da, oinarrizko gizarte zerbitzuak familia-unitatean egiten duen esku-hartzeari laguntzeko neurri bat dira.\n2. Bizikidetzako familia-unitatea: foru agindu honen ondorioetarako, bertan sartzen dira eskatzailea eta, hala badagokio, harekin bizi diren pertsona bat edo gehiago, ezkontzaren bidez edo pareko afektibitate-harreman baten bidez elkartuta daudenak, edo bigarren gradurainoko odol-ahaidetasuneko lotura edo lehen gradurainoko ezkontza-ahaidetasunekoa dutenak.\n3. Familia-unitatearen baliabide ekonomikoak: Familia-unitateari egozteko moduko diru-sarrerak eta ondarea (ondasun higigarriak eta ondasun higiezinak).\nFamilia-unitatearen diru-sarreratzat hartuko dira eskaera egiten denean unitateko edozein kidek eskuratutakoak kontzeptu hauen bidez:\n–Besteren konturako lan etekinak edo enpresa edo lanbide jardueren bidezkoak (zenbateko gordinak kontuan hartuta, hau da, Gizarte Segurantzako kotizazioak eta eskubide pasiboengatik, nahitaezko mutualitateengatik eta antzekoengatik ordaindu beharrekoa kenduta), prestazioak eta pentsioak, eta hilero jasotzen den beste edozein diru-sarrera.\n–Ohiko bizilekutik aparteko ondasun higiezinek emandako etekin garbiak (alokairuak, errentak,...).\nOndasun higigarriak eta ondasun higiezinak bosgarren oinarriko 4. eta 5. puntuetan ezarritakoaren arabera baloratuko dira.\n2. apartatua.–Familia-unitate onuradunek bete beharrekoak.\n1) Eskatzailea 18 urtetik gorakoa izatea, edo bere ardurapean adingabeak dituen adingabe emantzipatua.\n2) Familia-unitateak Uharten edo Esteribarren egon behar du erroldatuta.\n3) Eskaera egiten denean familia-unitateko kide guztien hileroko diru-sarrerak, bigarren klausularen 3. puntuan adierazitakoaren arabera kalkulatuak, ez izatea hurrengo eskala progresiboan adierazten diren kopuruak baino handiagoak (familia-unitatearen kide kopuruaren arabera):\nHILEKO DIRU-SARREREN GEHIENEKO ZENBATEKOAK 2019an\n4) Familia-unitateko kide guztien ondasun higigarriak, eskaera egiten den unean, ezin dira izan azaroaren 11ko 15/2016 Foru Legean ezarritako ondasun higigarri konputagarriak baino handiagoak. Foru lege horren bidez gizarteratzerako eta errenta bermaturako eskubideak arautu ziren.\n5) Familia-unitateko kide guztien ondasun higiezinen katastro-balioa, ohiko bizilekua kenduta, ezin da izan kide bateko familia-unitateentzako urtebeteko Errenta Bermatua halako hamar baino handiagoa. Baldintza hori ez da bete beharko justifikatzen denean ezinezkoa izan dela ondare hori egitea.\n6) Berariazko gastuei aurre egiteko zailtasunak izatea, eta gastu horiek ordaintzea beharrezkoa izatea gizarte-bazterketako egoerei aurrea hartzeko edo halakoak saihestu edo arintzeko.\n7) Komunitate terapeutikora igortzeko laguntzen eskaeretarako, beharrezkoa izango da osasun mentalaren ziurtagiria aurkeztea. Komunitate terapeutikoaren ziurtagiria: kostua, tratamendua eta tratamenduaren epea.\nLaguntza hauek Eskubide Sozialetako Departamenduaren aparteko laguntzen osagarri izango dira, edo ez. Laguntza horien kontzeptuak, baldintzak eta gehieneko zenbatekoak Gizarte Ongizatearen Institutuko zuzendari kudeatzailearen abuztuaren 9ko 3422/2005 Ebazpenaren bidez arautu ziren.\nDeialdi honetako dirulaguntzak bateragarriak dira jarduera garatzeko lortzen ahal diren beste batzuekin, horiek beste administrazio publiko batzuetatik, beste erakunde publiko edo pribatu batzuetatik edo partikularretatik etorri, Espainiakoak edo nazioartekoak izan.\nHorretarako baldintza bakarra da ez gainditzea eskaeraren %100.\n4. apartatua.–Gastu diruz lagungarriak.\n1. Gastu diruz lagungarriak dira diruz laguntzen den jardueraren izaerarekin bat datozenak, baldin eta behar-beharrezkoak badira, pertsonen gizarteratze prozesua errazten badute eta urtarrilaren 1etik abenduaren 31ra bitarte egiten badira.\n2. Kategoria edo azpikategoria bakoitzerako ezarritako diru-muga arteko dirulaguntzak emanen dira. Familia-unitate bakoitzeko, 3.000 euroko diru-muga ezarri da urte osorako.\na) Ostatu ematea.\nKontzeptu honen konturako gehieneko laguntza, urtean, 3.000 eurokoa izanen da familia-unitate bakoitzeko.\na.2) Etxebizitza berrirako alokairuaren kontratua, eskatzailearen benetako eta ohiko bizitokia bada, hasierako ordainketa apartekoa dakarrenean eta diru baliabide aski badu etxebizitzaren ohiko ordainketari aurre egiteko.\nKontzeptu honen konturako gehieneko laguntza, urtean, 2.000 eurokoa izanen da familia-unitate bakoitzeko.\nb.2) Argindarra, gasa, berokuntza, ur bero zentrala eta bestelako erregaien gastuak (egurra, ikatza, berokuntzarako gasolioa).\nb.1) eta b.2) kontzeptuengatiko gehieneko laguntza, urtean eta bi atalak baturik, 800 eurokoa izanen da familia-unitate bakoitzeko.\n4 kide edo gehiago\nDirulaguntza honetan ezin da egotzi kontzeptu honen konturako gastua, baldin eta laguntza jaso duen familia unitateak, eskaera egiten den unean, azaroaren 11ko 15/2016 Foru Legean araututako Errenta Bermatua jasotzen badu. Salbuespena izango da teknikari taldeak premiazko egoera dagoela adieraztea.\nd.1) Gizarteratze eta laneratze prozesuaren barnean norbera gaitzeko arautu gabeko prestakuntza jardueretan eta/edo laneratze eta gizarteratze jardueretan parte hartzeko diren gastuak.\nGehienez ere 800 euro urtean familia-unitate bakoitzeko.\ne) Komunitate terapeutikoan tratatzeko laguntzak.\nTratatzeko gehienezko epeak, adikzioaren arabera sailkatuta:\nGehienez ere 2.400 euro urtean familia-unitate bakoitzeko.\nf) Oinarrizko beste premia batzuk.\nApartatu honetan jasoko dira aurreko apartatuetan zehaztu gabeko laguntzak, Oinarrizko Gizarte Zerbitzuaren balorazio teknikoaren bidez justifikatzen bada horiek eman egin behar direla.\n5. apartatua.–Eskabideak aurkeztea.\nOrdenantzak 2020ko urtarrilaren 1etik aurrerako atzeraeraginezko efektuak izango ditu, eta onetsi eta gero, aurrekontu partidan dirua dagoen bitartean egiten ahalko dira eskaerak.\nEskabideak Uharteko eta Esteribarko Udalen Gizarte Zerbitzuen Mankomunitatearen erregistroan aurkeztu behar dira (San Joan plaza, 1, 3. solairua, Uharte) edo, bestela, Admnistrazio Publikoen Administrazio Prozedura Erkideari buruzko urriaren 1eko 39/2015 Legean ezarritako bideren bat erabili.\nDirulaguntza eskatzeak berekin dakar ordenantza hau arautzen duten oinarriak onartzea.\n6. apartatua.–Aurkeztu beharreko agiriak.\nEskabideak betetzeko, aurretiazko hitzordua eskatu beharko da erreferentziazko gizarte-langilearekin. Hark laguntza baloratu eta eskabideari gehitu beharreko agiriak zein diren adieraziko du.\nLarrialdietarako laguntzaren eskabide eredua.\nDiru-sarrerei buruzko datuak: indarrean dagoen azken errenta aitorpena. Aitorpena egin behar ez badu, Ogasunak emandako ziurtagiria, salbuetsita dagoela dioena. Lanean ari bada, azken 6 nominak.\nZorren fakturak edo ziurtagiriak edo osasun mentalaren txostena.\nAgiri horiek guztiak gizarte-zerbitzuak baditu jada, horren berri eman beharko du, eta eskatzaileak ez ditu aurkeztu beharko.\nErreferentziazko gizarte-langileak baloratuko ditu eskabideak, eta haien berri emango die Mankomunitateko buruari eta kontu-hartzaileari. Kasu bakoitzean dagokion gizarte egoerari buruzko txostena ere bete beharko du.\nEbazpenean adieraziko dira laguntzaren zenbatekoa eta kontzeptua.\nBaldintzak ez betetzeagatik ohiz kanpokoak diren eskabideak gizarte-langileek eta koordinatzaileak baloratuko dituzte.\n8. apartatua.–Laguntzen ordainketa.\nLaguntzak, oro har, 10 egunean ordainduko dira gehienez.\nLaguntza batzuk aurreratzeko aukera dago, hala jasota badago gizarte-langilearen txostenean. Horretarako, erabakia sinatu beharko dute onuradunek eta erreferentziazko gizarte-langileak.\n9. apartatua.–Eskaera ebaztea.\nEbatzi eta jakinarazteko epea, gehienez ere, hamar egun izango da. Epea kontatzen hasiko da eskaera, tramitatzeko, Mankomunitatearen erregistroan sartzen denetik hasita.\nBehin epe hori berariazko ebazpenik eman gabe igaro eta gero, eskatzaileak eskaera ezetsitzat jo ahalko du, Dirulaguntzei buruzko Ordenantza Orokorrean ezarritakoarekin bat.\nDirulaguntza emateko ebazpenak amaiera emango dio administrazio bideari, eta eskatzaileari jakinaraziko zaio Administrazio Publikoen Administrazio Prozedura Erkideari buruzko urriaren 1eko 39/2015 Legearen 40., 41. eta 42. artikuluetan ezarritakoarekin bat.\n10. apartatua.–Onuradunek betebeharrak ez betetzea.\nMankomunitateak deuseztatzen ahal du emandako dirulaguntza, eta baita hasiera batean jasotako zenbatekoa itzultzeko eskatu ere, baldin eta:\n–Eskatzaileak gezurra esan badu bazterketa egoeraren gainean.\n–Laguntza ez bada erabili adierazitako xederako.\n–Onuradun izaera galtzea justifikatzen duen beste edozein aldaketa jazo bada.\nEmandako ebazpenen aurka berraztertzeko errekurtsoa, gora jotzekoa eta administrazioarekiko auzien jurisdikzioari zuzendutakoa jartzen ahalko dira, indarrean dagoen araudiarekin bat.\nDeialdi hau agiri honetan bildutako arauei jarraikiz eginen da eta aurreikusten ez den orotan, berriz, hurrengo araudian ezarritakoa beteko da:\n–Nafarroako Toki Administrazioari buruzko 6/1990 Foru Legea.\n–Dirulaguntzei buruzko azaroaren 17ko 38/2003 Lege Orokorra eta haren erregelamendua, uztailaren 21eko 887/2006 Errege Dekretuaren bidez onetsia, 87/2006 ED (Erregelamendua).\nIragarkiaren kodea: L2011391


Hasiera-data: 2015(e)ko martxoaren 16a\nAmaiera-data: 2015(e)ko maiatzaren 13a\nMatrikula-epearen bukaera: 2015(e)ko otsailaren 27a\nIkastaroa bete egin da. Matrikula eginez gero, itxaron zerrendan sartuko zara baina, momentuz, ez egin matrikularen ordainketa.\nIkastaroa on-line izango da. Ikasgelako saio bi izango ditu, ikastaroaren hasiera-egunean, martxoaren 16an, 17:30etatik 19:30etara lehenengoa, eta ikastaroaren amaieran bigarrena.\nLiteraturazaletasuna biziarazteko ezinbestekoa da irakurleari testu literarioak ulertzeko baliabideak eta estrategiak eskaintzea. Bide horretan, heziketa literarioan sakonduz, ikasleak literatura testuak interpretatzeko gaitasunez jabetuko dira, literatura irakurtzeko autonomia garatuz.\n0. GAIA. Literatura i(ra)kasleok: geure esperientziaz\nIkastaroaren aurkezpenarekin batera, parte-hartzaileon aurkezpena egingo dugu lehen urrats honetan. Hartara, geure irakaskuntza eta ikaskuntza-esperientziak abiapuntu izanda, gogoeta zenbait egingo ditugu, gaiari sakonago heldu baino lehen.\n1. GAIA. Irakurzaletasuna eta literaturaren irakaskuntza\n2. GAIA. Literatura-testuak: irakurbideak\nGai honen helburu nagusia literatura-testu laburrak kritikoki irakurtzeko bideak eskaintzea da. Izan ere, literaturazaletasuna sustatzeko eta komunikazio literarioaren oinarriez jabetzeko modurik egokiena literatura dosi txikitan lantzea da. Gainera, curriculumaren eskakizunei erantzuteko denbora gutxi izan ohi da, eta hortaz, testu laburrak aukera ezin hobea dira literatura bazter ez uzteko, eta literaturaren irakaskuntza literaturaren historiara (eta datu pilaketara) ez mugatzeko. Horretarako, honako urrats hauek egingo ditugu:\nIrakurketa literarioa (III): kode literarioez nola jabetu.\n3. GAIA. Liburu bat nola landu\nLehenik, parte-hartzaileek liburu bat aukeratuko dute (irakasle badira, eskolan bertan lantzen duten baten bat), eta liburu hori lantzeko proposamena egingo dute, irakaskuntza-testuingurua kontuan hartuz.\nOndoren, taldean ekarpen horien inguruko gogoeta kritikoa egingo da.\nAzkenik, ikastaroko koordinatzaileek liburu horiek lantzeko hainbat proposamen eskainiko dituzte, beste baliabide zenbait aurkeztuz.\nIkastaroa b-learning motakoa izango da, hau da, ikasgelako saioa eta on-line irakaskuntza konbinatuko dira. Ikaskuntza-irakaskuntza metodologia honen bidez ikasleen parte-hartzea bultzatuko da.\nIkastaroak izaera praktikoa izango du. Gai bakoitzaren helburuak erdiesteko jarduera zehatzak egingo dira programan jasotako langaien inguruan. Ikastaroan zehar proposamen didaktiko zenbait aurkeztuko dira, eta azken urratsean (3. gaian) liburu bat lantzeko proposamen zehatza egin beharko dute parte-hartzaileek, ikastetxean modu praktikoan aplikatu ahal izateko. Irakasleen lankidetza eta laguntza izango dute sortzen zaizkien zalantzei eta zailtasunei aurre egiteko, bai eta ikastetxean aplikatu beharreko proposamen didaktikoa garatzeko ere.\nBigarren Hezkuntzako euskara-irakasleei eta Lehen Hezkuntzako hirugarren zikloko tutoreei. Jakina, edozein irakaslegairi ere (Filologiako edo Irakasle Eskolako ikasleei, esaterako). Bestalde, irakurketa literarioan trebatu nahi duenarentzat ere ikastaro baliagarria da.\nEz da ezinbestekoa moodle-plataforma ezagutzea ikastaroa egiteko. Lehenikasgelako saioan plataformaren inguruko oharrak emango ditugu, besteak beste, eta ikastaroan zehar, edozein zalantza argitzeko prest izango gara.\nEuskal Autonomia Erkidegoko unibertsitateaz kanpoko irakasleentzako prestakuntza-ikastaroak homologatzeko prozeduran onartutako ikastaroa. Homologazio kodea: 1568348004\nheziketa literarioa, irakurzaletasuna, komunikazio literarioa, euskal literatura, UEUren Ikastetxe Nagusia, Eibar, Markeskoako ikastaroak, udaberriko eskaintza


2018-2019 – 5 URTEKOEN BLOGA\n12 ekaina, 2019 hh5Leave a comment\n10 ekaina, 2019 hh5Leave a comment\nZorionak, Izadi eta Jare!\n28 maiatza, 2019 hh5Leave a comment\n9 maiatza, 2019 hh5Leave a comment\nIngelesean landareen gaia ari gara lantzen eta dilistak erein ditugu. Zer aterako ote da? Gure aurreikuspenen marrazkiak egiten aritu gara.\nAbesti berri bat ere ikasi dugu!\nZorionak, Maren eta Manex!\n7 maiatza, 2019 hh5Leave a comment\n5 maiatza, 2019 hh5Leave a comment\nProiektu berria aukeratzeko orduan, futbolari buruzko proposamenak irten ziren. Denon artean hitz egin ondoren, gaia zabaltzea eta kirolei buruzko proiektua lantzea erabaki genuen.\nHasiera batean, ikasleek etxetik ekarritako liburu, aldizkari eta argazkiak ikusten eta irakurtzen ibili ginen.\nSoinketako irakaslea, Carlos, gonbidatu genuen. Elkarrizketa interesgarri baten ondoren, ariketa batzuk egin genituen eta talde lanaren garrantziaz ohartu ginen.\nHormirudi eta liburuak utzi zizkigun gelan.\nNaturan praktikatzen diren kirolei buruz jardun genuen eta hormirudi bat sortu genuen.\nHormirudiko irudiak liburuan itsatsi genituen.\nHERRI KIROLEI buruz ere jardun genuen. Gure kulturaren arlo garrantzitsu bat izanda, saiatu ginen hauei buruzko datuak lortzen. Bai interneten bidez eta bai Julenek, Laiak eta Junek ekarritako informazioei esker, asko ikasi genuen harri-jasotzaile, aizkolari, arraunlari… eta beste zenbaiti buruz.\nBAKARKAKO KIROLAK aztertu genituenean, beraien inguruan praktikatzen direnak aipatzen zituzten: judo (Getariako kiroldegian egiten dute), ping-pong (eskolako atarian dago mahai bat), irristaketa (ikasle batzuk ikastaroa egiten ari dira), pilota…\nTALDE KIROLAK lantzerakoan, bereziki hiru aztertu genituen, hurbilenak egiten bait zaizkigu. Hauek dira: futbola, esku-baloia eta saski-baloia. Hauei buruz ikasi ditugun hainbat datu izan dira : nolakoa den zelaia, baloia, zenbat jokalari egoten diren, hauen ekipazioa, zenbat denbora irauten duten partiduak…\nHemen saski-baloiko informazioa:\nProiektua lantzen ari ginenean, bisita asko izan genituen gelan. Begira zenbat!!!\nGanixek, Julenen anaiak, futbola praktikatzen du; Manexek pilota eta Liherrek surfa. Hemen gure gelan izan zireneko argazkia :\nJosuk, Laia Zubillagaren aitak, mendizaletasuna adierazi zigun eta erabiltzen duen materiala ekarri zigun: botak, pioletak, krapoiak…Saio polita izan zen!\nAndereño Miren pilotaria da. Deban bizi da eta kontatu zigun 22 emakume pilotari bikote daudela han. Pilotaz aparte, surfa, korrika, mendian ibiltzen da… kirolari bikaina!!!\nArturo, Unai Vargasen aitak, beisboleko informazioa ekarri zigun; bera Nicaraguan jaio zen eta txikitan kirol hau praktikatzen zuen. Hemen beisbola ez da oso ezaguna eta gustura egon ginen bere azalpenak entzuten.\nGarazi, lau urteko gelako andereñoa, gure gelara etorri zen eta igeriketari buruz aritu zitzaigun. Kirol hau praktikatzea atsegin du eta domina piloa ekarri zituen, parte hartu duen trabesia bakoitzean jasotakoak. Argazkia ateratzeko, bakoitzari domina bana utzi zigun.\nHainbat urtez Zarauzko igerilekuan lanean ibili ondoren, haur asko ezagutu ditu bertan Garazik eta hoietako bat Laia Zubillaga da. Hemen bikotea!!!\nIgor, Haritzen aita, gelara etorri zenean, pixka bat harrituta gelditu ginen ekarri zituen tresnekin. Neoprenoa ikusi genuenean surfa egiteko izango zela pentsatu genuen baina berak esan zigun hura urpekaritzako ekipazioa zela. Azalpen argiak eman zizkigun eta asko ikasi genuen .\nUr azpian ezin degunez hitz egin, Igorrek hainbat keinu erakutsi zizkigun, adibidez OK, ondo. Hauxe da:\nOmar, Unai Ulaciaren aita, txirrindularitzaren azalpenak ematera etorri zitzaigun. Berak egiten dituen irteerei buruz , ekipazioari buruz … hitz egin zigun. Gustura egon ginen berarekin.\nBisitaldiekin bukatzeko, Ainhoaren aitaren bisita aipatu behar dugu. Mikel Troitiño da bere izena baina Eolo deitzeko eskatu zigun. Baina nor zen Eolo? Interneten bilatu ondoren, haizearen Jainkoa zela aurkitu genuen eta ipuin bat egin genuen bere istorioarekin.\nMikelek erakutsi zigun bere liburua : ” Olatuek ekarri dutena. Zarauzko surfaren istorio bat” eta taularen gainean jartzea proposatu zigun. Soka bat mugituz, haizea sortzen saiatu ginen eta bitartean Mikelek taula patinetearen gainean jarri zuen eta nahi zutenek saiatu ziren taularen gainean jartzen kokagune egokian eta oreka mantentzen. Oso dibertigarria izan zen eta asko disfrutatu genuen.\nIkusi duzuen modura, asko ikasi dugu eta oso ondo pasa dugu proiektu hau lantzerakoan. Liburua amaitu dugu eta prest dago etxez-etxe gure familiekin konpartitzeko.\nMILA ESKER GURE GELATIK PASA ZARETEN GUZTIOI!!!\nMUNDUAN ZEHAR BIDAIATZEN / MUNDUKO ANIMALIAK\n30 apirila, 2019 hh5Leave a comment\nErleen proiektuaren bukaeran, Liztor Asiatikoarekin aritu ginen. Liztorren kabi bat ere ekarri ziguten Lasaldetik.\nZergaitik deitzen da Asiatikoa? Non aurkitzen da Asia? Non begiratu dezakegu?\nHurrengo egunetan, etxetik ekarritako mapa desberdinak bildu genituen gelan. Haur batek, mapen / munduaren proiektua egin genezakeela aipatu zuen. Ez zen ideia txarra!!!!\n1go hiruhilabetea bukatzen geundenez, oporretatik bueltan, horren inguruan hitz egin eta erabakia hartuko genuen.\n2. hiruhilabetean, gelakide bat Argentinara joatekotan zen, beraz, aukera ezin hobea berriro mapak gurera ekartzeko.\nGaiaren inguruan aurre-ezagutzak eta jakin nahi genuena idazterakoan … a ze sorpresa. Big-Bang a, planetak, animaliak …. ere aipatu ziren. Auskalo nondik nora joko zuen proiektua!\nHau izan da proiektuan jarraitu dugun bidea.\nEtxetik ekarritako materiala.\nGure munduko mapa egin genuen eta kontinenteak, Eukal Herria, Getaria, ozeanoak eta Kantauri itsasoa kokatu genituen.\nBaina hau izan zen arrakasta gehien izan zuen liburua.\nHaur bakoitzak bi animalia aukeratu eta hauen marrazkiak egin zituen.\nAukeratutako animali hoiek zein kontinentetan aurki daitezkeen jakiteko, informatika gelara joan ginen informazio bila.\nAnimaliak gure mapan kokatu genituen.\nLan hau egiten dugun bitartean, galdera eta zalantza asko sortu ziren animali bakoitzaren ezaugarriei, elikadurari, ugalketari … buruz.\nAnimali bakoitzaren fitxa bat egitea erabaki genuen, gure animalien liburuxka egiteko.\n1go, animalien sailkapena eta talde desberdinen ezaugarriak landu genituen.\nTalde txikitan lanean.\nOndoren, gure animalien fitxak osatu genituen ikasitakoarekin.\nEtxetik ekarritako puzzleak osatzen ere aritu ginen.\n“Munduko haurrak” memori jolas berriarekin ere.\nBISITAK ETA SORPRESAK ERE IZAN DITUGU.\nManex-en osaba Iñakik, munduan zehar bidaiatzen bisitako abenturak kontatu zizkigun. Hori bai, guk prestatutako galdera sortari ere erantzuna eman zien.\nErik-ek, bere antzarraren arrautza bat ekarri zuen eta tortila egin genuen. Antzarrak obiparoak dira!!\nIkusi Aitzeberrek ekarritakoak!\nAnimalien asmakizunak ere ikasi ditugu. Entzun, entzun!\nhttps://iturzaeta.eus/hh5/wp-content/uploads/sites/5/2019/04/2.m4a https://iturzaeta.eus/hh5/wp-content/uploads/sites/5/2019/04/3.m4a https://iturzaeta.eus/hh5/wp-content/uploads/sites/5/2019/04/1.m4a\nAukeratutako animali batzuen tamaina neurtzen metroarekin, gure gorpuzarekin, oinekin …\nEtxetik ekarritako material guztia kontinenteetan sailkatu genuen.\nErin, Argentinara joateko pasaportea egin behar izan zuen bezala, guk ere gurea egin genuen eta bisitatu nahi ditugun herrialdeak aukeratu genituen.\nKLIKA,KLIKA,GU ERE KORRIKA!\n15 apirila, 2019 hh5Leave a comment\n8 apirila, 2019 hh5Leave a comment\nHIRUHILEKO HAU AMAITZEN ARI ZAIGU ! HAINBAT ESPERIENTZIA BIZI ONDOREN, GUSTURA JASO GENUEN MONIKAK EGIN ZIGUN PROPOSAMENA : ZUMBA SAIO BAT.\nTXAPELAK, ZINTAK ETA ARROPA EGOKIZ JANTZITA, HAN IBILI GINEN GORPUTZA ASTINTZEN.\nESKERRIK ASKO MONIKA, OSO ONDO PASA GENUEN!!\nUDABERRIARI ONGI ETORRIA EMATEN\n29 martxoa, 2019 hh5Leave a comment\nUdaberrian sartu garen aste honetan, eta egun polit hauek aprobetsatuz, eskulanak eguzkitan egiteko plana egin genuen.\nEtxetik mantak ekarri, traste danak poltsa handi batean sartu eta telarrak eguzki izpien epeltasunean egin genituen.


Automozio sektorerako industria ingeniaritza - DINABI\nEkonomiaren barruan, automobilgintza sektore estrategiko bat da eta industriaren funtsezko zutabeetako bat bihurtu da. Sektore honen dinamismoa eta etengabeko bilakaera direla eta, automatizazio- eta robotizazio-maila gero eta handiagoa izatea eragiten dute eta sektoreko enpresak beraien ekoizpen-prozesuetan hobekuntzak etengabe egitera bultzatzen ditu.\nSektorearen barruan, osagaien industriak garrantzi handiagoa hartu du azkenaldian eta geroz eta aurrez muntatutako sistema-oso gehiago azpikontratatzen eta hornitzen dira.\nTestuinguru honek enpresa lehiakor bihurtu gaitu, gure bezeroen erronkak eta eskakizunak lortzea bermatzen duten irtenbide malguak emateko gai.\nEzagutu Automobilgintzarako egin ditugun lan batzuk\nAutomobilgintzarako zerbitzu hauek garatzen ditugu


Iñaki Alegria da UEUko zuzendari barria - bizkaie.biz\nIñaki Alegria da UEUko zuzendari barria\nBizkaie! 2014-03-17 11:25 kulturbiz\nUEU irabazi-asmorik bako eta Onura Publikoko autormena dauen kultur alkartea da. Bere helburu nagusia Euskal Unibersidadea sortzea da, baina horregaz batera, euskerearen eta unibersidadearen arteko zubiak eregi, euskal komunidade zientifikoaren topagune izan eta unibersidade-gaiak produzidu eta gizartearen esku jarten egiten dau lan.\nUEUren Batzar Nagusiak 2013ko balantzea onartu eta zuzendari barria hautatu dau: Karnele Artetxeren lekukoa Iñaki Alegriak hartu dau. Zuzendari barriak datozen urteetako lehentasunak finkatu ditu.\nUnibersidade-sistemearen barruann sare euskalduna eratzen dau, eta bestetik eragile eta akuilu-lanak egiten ditu euskal unibersidade-sistemea sortzeko, beti be beste eragileakaz alkarlanean. Horren adibide dira urtean zehar antolatzen dituen jardunaldiak (Informatikari Euskaldunen Bilkurea, Lurraldea eta Hizkuntza, Natur Zientzien jardunaldiak, Matematikarien bilkurak, etab.), Unibertsitatea.net ataria eta Inguma datu-basea, adibidez.\nOrain arteko ibilbideari jarraipena emongo jako, bai arlo estrategikoan (Euskal Unibersidadearen proiektua), bai hezkuntzearen arloan (uda/negua, bertakoa/onlinekoa, etenbako formazinoa/graduondokoak) eta baita argitalpen eta datu-baseen jardunean (liburuak, aldizkariak, Inguma datu-basea, Unibertsitatea.net).\nBestetik, finantzazino aldetik arazo larrienak gainditu diralako esperantzaz (Eusko Jaurlaritzako partida izenduna berreskuratu dau aurten), indarbarrituta eta anbizino gehiagogaz lan egin nahi dau, proiektu barriei ekiteko teknologia barrien laguntzaz (online irakaskuntzeari begira batez be). Ikerlari gazteen arloa be sendotu nahi dau UEUk, euren ikusgaitasuna bultzatuz eta euren arteko ezagutzea sustatuz.\nUnibertsitatea.net atarian bistaratzen dan alkarrizketa-sortaz gan, 2015eko udabarrirako ikerlari gazteen bilkurea egiteko proiektua dago esku artean. Horrezaz gan, UEUren proiektuaren barruan parte hartzea indartu, eskaintzea zabaldu eta euskalgintza zein hezkuntza alorreko beste eragileakaz hartu-emonak sendotzeko nahia azaldu dau zuzendari barriak.\nUEUren helburu estrategikoa da Euskal Unibersidade euskalduna, nazionala eta herrikoia sortzea. Lan horretan bidelagun garrantzitsuak ditu UEUk, Euskal Unibersidadearen alkartera batutako Ikastolen Alkartea, EKT, AEK, Kontseilua, Ipar-Hegoa Fundazinoa eta Elkar. Europan, azken urteetan, unibersidade barriak sortzen dagoz, horreetatik asko online edo erdi-presentzialak. Bistakoa da arlo horretan hutsune handia dagoala Euskal Herrian. Gaur gaurkoz hemen ez da gradu titulurik eskaintzen euskeraz online. Behar horr erantzuna emoteko proiektu bat lantzen dabil UEU, Euskal Unibersidadea alkarteagaz eta Gipuzkoako Foru Aldundiaren laguntzinoagaz. Proiektu honek, aurrera egitekotan, atxikimendu zabala beharko dau jendartetik eta instituzinoetatik. Maiatzean barne-mintegi bat egingo dabe horren barri emoteko.\nDonostiarra, 1958an jaioa. Informatikan doktorea. EHUko irakaslea eta ikerlaria (Ixa taldean). UEUkidea 1984tik, 6 urtetan bertako zuzendaritzan. 100 bat argitalpen ditu nazinoarteko aldizkari/kongresuetan. Euskeraz 90 erreferentzia Inguman.\nOraintsura arte EHUko Informatika Fakultadeko dekanordea izan da eta Langune alkartearen zuzendaritza-taldekoa.


Gazteon KZ 41 by Elkargoa Leizaola - issuu\nKeane eta r e d i a M n a i d n e m a o g n a tx\nM a x P ay n e 3\nCh ev r o l e t Spa r k ’ l r i G p i s s o ‘G\nUrria / 41. Zbk\nANDE R ATA REN\nHARREMANETARAKO TELEFONOA: 94 421 30 31 E-MAILA: gazteonkz@gazteonkz.eu LEGE GORDAILUA: BI - 2845 - 08 POSTA HELBIDEA: 612 Posta Kutxatila, 48080 Bilbo EUSKARAREN ARDURADUNA: Labayru Ikastegia EGILEA: Leizaola Fundazioa - Mediagune HARPIDETZAK: 94 421 30 31 telefonoan. - www.gazteonkz.eu\n. . . e ta t x a n g o a m e n d i a n ( I i )\nLau begiratu euskararen norabideari, AEDk antolatutako hitzaldi zikloan Arrasateko AED euskara elkar teak antolatuta, “Lau begi ratu euskararen norabi deari” hitzaldi zikloa egingo da udazkenetik aurrera. Lorea Agirre kazetari eta Huheziko “Sor guneak” taldeko kidea izango da lehenengo gonbidatua, irailaren 25ean. “Nor izateko” hitzaldia eskainiko du, arratsaldean, Kultur ateko Jokin Zaitegi aretoan. Ondo-\nren, Pako Aristik, Jon Sarasuak eta Kike Amonarrizek hartuko du te lekukoa, urrian, azaroan eta abenduan, hurrenez hurren.\nra, hizkuntza bat bere bakardadean” hizpide hartuta.\nEuskararen norabidea ezagutu\nAzaroaren 28an, berriz, Jon Sarasua polifazetikoa izango dugu hizlari, “Norabi deari buruz dozena bat gogoeta” eskaintzeko.\nPako Aristi kazetari eta idazlea urriaren 23an hurbilduko da Kultur atera, “Euska-\nKike Amonarrizen txanda abenduaren 13an iritsiko da. Telebista gizon eta soziolin-\nguista tolosarrak “XXI. mende ko euskaldunak: nola ari diren aldatzen gauzak, ka marada” kontatuko digu, tonu umoretsu eta baikorrean, seguru. Horixe bada, AEDren gonbitea, Arrasatetik. Saio guztiak ordu eta toki berean izango dira: arratsaldeko 19:00etan, Kultur ateko Jokin zaitegi aretoan.\nUdako bideo-jokorik salduenak\nFifa 12 (Xbox 360) Futbolak kirol arrakastatsua izaten jarraitzen du; hori erakusten dute bideo-jokorik salduenen zerrendek. Xbox 360 eta PlayStation 3 bideo-kontsoletan salmenta handiak izan ditu jokoak. Kirol-jokorik onena dela esan dute adituek; beraien aburuz, orain arte ez da egin bideo-joko hoberik. Azken edizioekin alderatuz berrikuntzak sartu dira; irudiak eta jokalarien mugimenduak hobetu egin dira, eta, ondorioz, jokoa errealagoa eta deigarriagoa da. Nahi duzun taldea aukeratu, jokalarien azalean sartu eta golak sartu etengabe!\nDiablo III (PC) Blizzard etxearen hirugarren atalak salmenta nabarmenak lortu ditu aurtengo udan. Hainbat jokalarik jokatzeko aukera ere badago, eta, hain zuzen ere, horrek jokatzeko malgutasun handiagoa dakar. Deabruaren itxura eta mugitzeko ahalmena ere handiagotu egin dira aurreko atalekin alderatuta. Bigarren ataletik hona urte batzuk igaro dira; horregatik, edizio berria indartsu dator, bost pertsonaia berrirekin, Barbaro, Monje, Brujo medikua, Cazador de Demonios eta Hechicero izenekoak. Horiek guztiek borroka egingo dute helburu bera lortzeko, Azmondanen kontrako plan maltzurrak geldiaraztea.\nMax Payne 3 (PlayStation 3) Max Payne detektibeak hirugarren atal honen protagonista izaten jarraituko du. Oraingo gidoiak hainbat aldaketa izan ditu; detektibeak ez du alde batera utziko bere jarrera gogorra, baina giroa ez da berbera izango; arazoak konplexuak izango dira, argumentu berria bezala. Testuingurua beste bat izango da; Max erretiratuta dago eta beste modu batean egingo die aurre arazoei. Nahiz eta ustelkeria albo batera utzi nahi, ezin izango du bere grina aurrera eraman. Brasilera bidaiatzeko gogoa izanez gero, badakizu, Max Paynek ez du zurekin joateko aukera galdu nahi.\n‘Gossip Girl’ Manhattaneko Upper East Side auzoan bizi diren gazteen ibilaldia bukatzear dago. 2012ko amaieran, Estatu Batuetako The CW telebista kateak bertan behera utziko du betiko ‘Gossip Girl’ telesaila. Urrian estreinatuko da azken atala, seigarrena, eta, oraingoan, Serena, Blair eta beraien lagunen bukaera zein den ikusi ahal izango dugu. Neska kuxkuxeroaren zurrumurruak eten egingo dira aurten; jakingo dugu nor ezkutatzen den neska kuxkuxero birtual horren atzean?\nAmodio-kontuak Gazteei bideratutako saio honetan, maitasunak tarte garrantzitsua dauka. Hasieratik, protagonisten artean hartu-eman deigarria egon da, amodiotik gorrotora kapitulu bakar batean pasatuz. Serenak Nate eta Danekin izan ditu harremanak, beste mutil batzuen artean; Blair, aldiz, Chuck, Nate eta Danekin egon da, eta Monakoko printze batekin ere ezkondu zen! Nola bukatuko dira talde xelebre honen abenturak? Abenduan jakingo dugu.\n‘ S M S ’ (Sin Miedo a Soñar)\n2006ko uztailean laSexta kateak ‘SMS’ izeneko telesaila estreinatu zuen, gazteei bideratuta, aktore-zerrenda hasiberriarekin. Protagonisten arazoak, amodio kontuak eta korapiloak institutuan jazotzen ziren, uniformearekin eta guzti.\nTelesailaren emisioak ez zuen urtebete ere iraun, baina aktoreen ospeak jarraitu egiten du gaur egun ere. Besteak beste, Mario Casasek (‘El Barco’) edo Yon Gonzálezek (‘Gran Hotel’) jarraitzaile kopuru izugarria dute; bestalde, María Castro (‘Tierra de Lobos’) eta Amaia Salamanca (‘Gran Hotel’) aktoreak ere saio arrakastatsuetan agertzen dira telebistan.\nGaztela-Mantxan dauden bi hiri hauek xarma berezia dute; txikiak izan arren, zoragarria da bertako kaleetan galtzea eta erosketak egitea. Euskaditik, trenez joatea izan daiteke aukerarik merkeena eta erosoena; lehenengo, Madrileraino joan, eta, ondoren, tren aldaketa egin, eta Toledoz eta Cuencaz gozatu. Edozein urtarotan merezi du hiriburu hauek ezagutzea.\nBidaia: EAEko edozein hiriburutik Madrilera:\n60 â‚Ź inguru (joan-etorria) Madriletik Toledora: 12,10 â‚Ź Madriletik Cuencara: 1 5 â‚Ź i n g u r u\nTo l e d o k o gaztelua\nT ol e d o k at e d r k o al a\nLo egiteko: Toledo: 14 eurotik pertsona bakoitzeko Cuenca: 24 eurotik pertsona bakoitzeko\nC u en c a k o etxe esekiak\nOro har, sakelakoa beti eramaten dugu gurekin, poltsikoan, zorroan, eskuen artean... Sarritan, ez diogu arreta handirik jartzen mugikorrari, eta pantailak kolpeak har ditzake edo izorratu egin daitezke. Hori saihesteko, zorro edo pantaila bereziak erakutsiko dizkizuegu ale honetan. Babes-pantaila, adibidez, azal garden eta fina da; horri esker, pantaila originala ez da zikinduko, ezta kaltetuko ere. Beste babesgarri batzuk ere egon badaude, zorroak edo babes-fundak, besteak beste. Sakelakoaren babesarekin zerikusia duen edozein produktu erosi aurretik, gure mugikorraren marka eta modeloa zein diren argi izan behar dugu; ezin diogu edozein markari beste modelo baten babes-pantaila ipini, adibidez.\nBabes-pan tail a Normalean multzoka saltzen dira; horietariko hiruk 2 euroko kostua izan ditzakete.\nBabes-zorroa Sakelakoaren karkasa babesteko balio duten zorroak dira; askotariko prezioak aurkituko dituzu, eta material ugarikoak.\nDimitriri galdetu Zerk kezkatzen zaitu? Arazoren bat daukazu? Ez dakizu zer egin gai batekin etorkizun hurbilean? Ez eman buelta gehiagorik; erantzuna webgune honetan dago, eta Dimitrik emango dizu. Dimitri mutil gaztea da, eta arazoei aurre egiteko modu xelebrea du; ezagutu nahi duzu? Orduan, webgune honetan sartu, eta Dimitriri kontaiozu: http://www.dimitrilosabe.com/#/home\nZonbien letrak Zopan letrak aurki ditzakegu, bai eta ohiko liburuetan edo aldizkarietan ere; dena den, beste mota bateko letrak ere existitzen direla aurkitu dugu, zonbiek egindakoak. Proposatzen dugun webgune arraro honetan, nahi duzun izena edo hitza idatzi dezakezu; gero, zonbiek ezinezkoak diren posturak egingo dituzte eskatutako hitza beraien erara interpretatzeko. http://e-zombie.com/\nZorr o han di a Babes osoa izateko zorro hauek deserosoagoak dira, baina baita seguruagoak ere.\nUda bukatu da eta urrian sartu gara; azken urteetan, urria hilabete epela izan da, euri gutxirekin eta normalean baino eguzki izpi gehiagorekin. Dena dela, udazkenean sartzen garen heinean, hotzak gogor joko du; horregatik, egun horiek iristen diren momenturako, proposamen hau egingo dizuegu: jaka berriak urrian erostea, udazkenerako zein negurako balio izango baitute. Gainera, ale honetan agertuko den arropa denboraldi berrikoa da, 2012-2013koa, hain zuzen ere.\nHartu aurrea hotzari! 139 € ans) (Pepe Je\nstin) 80 € (Du\n42 € ( Khujo ) 105 (Mish € umo)\n80 € ( ELLOS\ne) 90 € (Nik\nnc o ) 26 € (Bla\n60 € (Miss Sixty)\nle h e n Modeloa:\nB i rm ol d a k e t a n g a s t a t u t a k o d ir u a :\n15.4 00 â‚Ź\niPod ‘Aerosmith’ Johnny Depp-ekin\nURRIA ARABA 10/10 Gallon Drunk – Jimmy Jazz aretoa (Gasteiz) 10/19 Saratoga – Jimmy Jazz aretoa (Gasteiz)\nGIPUZKOA 10/13 Julio Iglesias – Kursaal (Donostia) 10/21 Juanes – Kursaal (Donostia)\nBIZKAIA 10/06 Napoleón Solo – Azkena aretoa (Bilbo) 10/19 Vega – Azkena aretoa (Bilbo) 10/20 Extremoduro – Bizkaia Arena BEC! (Barakaldo)\nNAFARROA 10/23 Keane – Auditorium Baluarte (Iruña) 10/26 10/31\nAzaroaren 6an ‘Aerosmith’ taldearen lan berria jarriko da salgai, ‘Music From Another Dimension’ izenpean eta Johnny Depp aktorearen kolaborazioarekin. Rock klasikoa izango da berriro diskoaren muina; taldeak ezagutzera eman du jada bigarren abestia. Guztira 15 abestik osatzen dute lana.\nSupersubmarina – Totem aretoa (Iruña) Manolo García – Auditorium Baluarte\nAries (MARTXOAK 21-APIRILAK 20) Beti zure ondoan egon den mutilarekin edo neskarekin maiteminduko zara\nAquarius (URTARRILAK 21-OTSAILAK 18) Urriko jaiegunak goibelak izango dira zuretzat; gizartekotu beharko zara!\nTaurus (APIRILAK 21-MAIATZAK 20) Daukazun lana ondo gorde; laster, gauzak aldatu egingo dira eta postu hobea lortuko duzu.\nPiscis (OTSAILAK 19 - MARTXOAK 20) Ikasketak gogorrak izango dira hil honetan; ohitura falta nabarituko duzu.\nGemini (MAIATZAK 21-EKAINAK 20) Egun batzuk toki eguzkitsu eta lasai batean pasatuko dituzu.\nLeo (UZTAILAK 21 - ABUZTUAK 23) Oso gertu duzun pertsona bat kanpoan izango da denboraldi luze batez.\nCancer (EKAINA 21-UZTAILAK 20) Jaietako dantzaldian eszenatokira igoko zara; alkohol gutxiago hartuz saihestu ahal izango duzu.\nVirgo (ABUZTUAK 24 - IRAILAK 23) Aurreztuta daukazun diruari aterabide bat emango diozu laster.\nSagitarius (AZAROAK 24 - ABENDUAK 23) Denbora libre gehiegi baduzu, ondo etorriko zaizu ikastaroren bat egitea.\nLibra (IRAILAK 24-URRIAK 23) Lan kontuek ito egingo zaituzte; estresari kirolarekin aurre egiozu!\nCapricornius (ABENDUAK 24 - URTARRILAK 20) Gurasoei orain arte gorde duzun sekretua kontatzeko garaia iritsi da.\nScorpius (URRIAK 24-AZAROAK 23) Klaseko lehenengo lanak eta azterketak ez dira uste bezain ondo aterako.\nGazteon KZ 41\nGazteon KZ 41 - Urria


Kataluniako erreferendum legea nazioarteko legedian oinarrituko da | Mundua | Berria\nKataluniako erreferendum legea nazioarteko legedian oinarrituko da\nEspainiak onartutako akordioak aipatzen ditu. Jordi Baiget kontseilaria kargutik kendu dute\nKataluniako Gobernuak bide juridikoa ireki nahi dio urrian egingo duten galdeketari. Horretarako, erreferendum legea aurkeztuko dute gaur egingo duten ekitaldi ofizialean. Hala ere, atzo, RAC irratiak zirriborroaren hiru artikulu argitaratu zituen. Junts Pel Si eta CUP alderdiek elkarrekin adostu dute testua, eta hitzaurrean, Nazio Batuen Erakundeko Eskubide Zibil eta Politikoen eta Eskubide Ekonomiko, Sozial eta Kulturalen itunak gogoratzen dira, «autodeterminazio eskubidea giza eskubideen lehenengotzat» aitortzen baitute. Itun horiek 1966an onartu ziren Nazio Batuen Batzar Nagusian, eta Espainiak 1977an berretsi zituen. Horretaz gain, lege proposamenak gogorarazten du Espainiako Konstituzioaren arabera berretsitako nazioarteko hitzarmenak «bere barne antolamenduaren parte» direla Espainiarentzat.\nNazioarteko Justizia Auzitegiak egindako txosten batzuk ere aipatzen ditu, non esaten baita herrien erabakitzeko eskubidea aldatuz joan dela XX. mendean zehar eta bere erabilera zilegitasunik gabeko indarkeriak bakarrik mugatu duela.\nLege proposamenaren edukiari dagokionez, 1. artikuluak erreferendumaren gauzatzea, emaitzen araberako ondorioak ezartzea eta Hauteskunde Batzorde berri baten sorrera arautzen ditu. 2. artikuluak Katalunia «subjektu politiko burujabetzat» hartzen du, eta gaineratzen du «bere bidea aske eta demokratikoki» hautatuko duela. 3. artikuluak nabarmentzen du egitasmo hau kanpotik etor daitezkeen beste arauei gailentzen zaiela.\nLege proposamenak guztira 34 artikulu ditu, eta gaur aurkeztu eta gero, edukiak azaltzeko kanpaina bat hasiko dute.\nJordi Baiget Kataluniako Gobernuko Enpresa eta Ezagutza sailburuak El Punt Avui-ri emandako elkarrizketa batean esan zuen estatuak «erreferenduma gelditzeko adina indar» daukala, eta «azaroaren 9aren antzeko zerbait» egin beharko dela. Adierazpen horiek polemika handia piztu zuten, eta Baigetek esan arren Kataluniako Gobernuari eta atzean duen gehiengoari zintzo mantendu zaiola, Carles Puigdemont presidenteak atzo iluntzean kargutik kendu zuen, konfiantza galera argudiatuta. Baigeten ordez Santi Vila Kultura kontseilaria jarri dute karguan, behin-behinean, beste norbait izendatu arte.


Gudari zaharraren gerra galdua | Erein\nColección: Narratiba, 31\nISBN de la edición en papel: 978-84-7568-931-9\nEibar.org. Asier Sarasua [pdf - 232.03 Kb.]\nUdalaitzen atzetik azaldu eta Kanpazar gainetik, Gipuzkoa eta Bizkaiaren arteko mugara, Heinkel 111 eta Junker 52 alemanak itzulian agertu zirenean, atezuan zeuden Intxorta inguruko baserrietako behiak, orroka. Bonbardaketa haietako batean erori zen narrazio honetako protagonista, trintxeren babesari uko egin eta haien gainetik nabarmendu zenean. Hura gertatu eta handik gutxira etorri ziren Durango, Gernika, Bilbo eta Santo?akoak. Horien guztien sute, samin eta, Santo?akoaren kasuan, baita argi-ilunek ere, zeharkatzen dute osorik narrazio hau. Egurrezko hanka batekin dabil harrezkero batera eta bestera gudaria. Zergatik, baina, nabarmendu zen hainbeste, behe-behetik zetozen Heinkel 51 haien aurrean bere burua agerian uzteraino? Orain arte esandakoak, nahikoa izanik ere edonoren iraganak eta memoriak astindu eta inarrosteko, apalduta geratuko dira protagonistaren bidaia eta oroitzapenak tragediaren parajeetara -Intxortara- itzultzen gaituzten unetik aurrera. Izan ere, orduantxe hasiko baita gudari zaharra, sekula inori -ezta gerrako lagun leial eta zintzoenei ere- kontatu ez dion sekretu ezkutua kanporatzen. Aitormen humanoa: gerraren epikatik maitasunaren sentipen bakarti eta isilera egingo den bidea. Maitasuna eta gerra. Bi elementu horiek elkarrekin lotuta agertzen diren unetik bertatik, aparta bihurtzen da narrazio hau. 36ko gerrako pasadizoetan oinarrituz euskaraz idatzi den lekukotasun literario handiena baita. Narrazio hunkigarria, benetan!


Idoia Mendia albisteak: Eusko Jaurlaritzako lehendakariordearen azken ordukoa | EiTB Gai interesgarriak\nArnaldo Otegik EH Bilduk militanteekin Eibarren egindako ekitaldi batean esandakoez galdetu dio Pablo Casadok Espainiako Gobernuko presidenteari Diputatuen Kongresuan, eta EH Bilduk Aurrekontuei babesa ematearen truke presoak askatzea baztertu du Pedro Sanchezek.\nPSE-EEko idazkari nagusiak deitoratu egin du Eusko Legebiltzarrean aho batez biktimak gogoratzeko ekitaldirik ezin egin izana.\nSozialistek ETAren amaieran izan zuten protagonismoa aldarrikatu dute Gernikan\nIdoia Mendia PSEren idazkari nagusiak biktimak izan ditu gogoan, haien atsekabea eta samina. Demokraziak ETAren inposaketa garaitu zuela esan du lehendakariordeak.\nSozialdemokraziaren indarra aldarrikatu du Sanchezek, PSOEren Kongresuko itxiera ekitaldian\n42 kidek osatzen dute ejekutiba berria, orain arte baino 7 gutxiagok. Gazteagoa da eta gehienak emakumeak. Euskal ordezkaritza indartu du Sanchezek. Idoia Mendia, Patxi Lopez eta Santos Cerdan zuzendaritzan izango dira.\nMendia PSOEren Exekutiba berrian sartuko da, eta Lopezek eta Cerdanek ere Zuzendaritzan jarraituko dute\nLehendakariordea Ikerketa eta Programa idazkari izango da. Odon Elorza Donostiako alkatea, berriz, PSOEren Zuzendaritzatik aterako da. Santos Cerdan diputatu nafarrak, ordea, Antolakuntza idazkari karguari eutsiko dio.\nLanbidek Bizitzeko Gutxieneko Bitarteko Diru-sarrera eskuratzeko baldintzak betetzen direla egiaztatuko du\nHorrela, aurrerantzean Euskadiko udalak ordezkatuk ditu, eta horrek eskatzaileen kudeaketak erraztuko ditu eta udaletako gizarte-zerbitzuen lana erraztuko du.\nEneko Andueza PSE-EEko Gipuzkoako idazkari nagusi eta Legebiltzarreko bozeramailearekin lehiatuko da Basauriko zinegotzi ohia hauteskunde primarioetan.\nRadio Euskadin egin dioten elkarrizketan, euskal sozialisten idazkari nagusi karguan egin duen ibilbidearen errepasoa egin du. Besteak beste, EAJ eta PSE-EE alderdien arteko aliantzak "ekarri duen lasaitasuna" goratu du.\nMendia: ''Euskal politikari lasaitasuna ekartzea, hori izan da PSEren ekarpen nagusienetakoa''\nIdoia Mendia PSE-EEko idazkari nagusiak eta Eusko Jaurlaritzako bigarren lehendakariordeak esan duenez, azken urteotan Eusko Legebiltzarrean eta hedabideetan izaten diren eztabaidak "lasaiagoak" dira, hein handi batean, "sozialistei esker".\nSoraya Morla Basauriko zinegotzi ohia ere PSE-EEko Idazkaritza Nagusirako primarioetara aurkeztuko da. Alderdiak EAJrekin sinatu dituen gobernu-akordioen aurka agertu da.\nEneko Andueza "ibilbide luzeko" pertsona dela azpimarratu du Idoia Mendiak eta "heldutasun puntu nahikoa" duela horrelako erronka bat bere gain hartzeko.\nIdoia Mendiak iragarri du ez dela PSE-EEko idazkari nagusi izateko primarioetara aurkeztuko. Alderdiak azaroaren 20an eta 21ean egingo du kongresua.\n"Beldurra duena da jarrera bat babestu arren, babesik ez duelakoan aurrera eramaten ausartzen ez dena", adierazi du.\nIdoia Mendiak Iñigo Urkullu lehendakaria erkidegoetako presidenteen biltzarrera joatea espero du. Idazkari nagusiaren ustez, konferentzian defenda daitezke hobekien herritarren interesak.\nPSE-EEko idazkari nagusiaren hitzetan, Sanchezen proiektuak Espainia "modernizazio berde, feminista eta anitz" batera eraman nahi du; Casadorenak, aldiz, "desberdintasuna areagotu eta aniztasuna ukatu" nahi du.\nMendia: ''Lehendabizi Euskadin adostu behar dugu, eta gero Espainian''\nIdoia Mendia PSE-EEko idazkari nagusiak Espainiaren aniztasuna defendatu du, eta Katalunian alderdi politikoen mahai bat sortzearen alde azaldu da.\nMendiak trantsizio digitalaren alde egin du: "Enplegu batzuk desagertuko dira"\nLan eta Enplegu sailburuak ohartarazi duenez, "formakuntza" ezinbestekoa izango da "desberdintasun arrakala berri" bat sor ez dadin, alegia, arrakala digitala.\n"Arrakalarik gabe defendatzen dugu Jaurlaritzan gutxieneko errentaren eskumen osoa"\nEscrivá ministroak egindako proposamena abiapuntua dela esan du Idoia Mendiak eta elkarrizketan jarraituko dutela “desadostasunak” gainditzeko.\nPSEk kogobernantzari buruzko mahai ingurua antolatu du Bilboko Euskalduna Jauregian\nPandemia garaian Pedro Sanchezen gobernuarekin egindako elkarlana goraipatu dute, federalismoan oinarritutakoa, gobernatzeko irtenbiderik egokiena dela azpimarratu dute sozialistek.\nDiru-sarrerak bermatzeko errenta berriak pentsiodunei eta familiei lagunduko die\nZirriborroari alegazioak aurkezteko epea zabalduko da, eta Jaurlaritzak Legebiltzarrera bidaliko du azken lauhilekoan. Gauzak ondo bidean, legea datorren urteko udazkenean sartuko da indarrean.\nUrkullu lehendakariak bi hilabetez luzatu nahi du alarma egoera\nTxertaketak aurrera egin bitartean eta datozen bi hilabeteak erabakigarriak izango direlakoan, Iñigo Urkulluk alarma egoera luzatzeko eskatu dio Sanchezi denbora tarte jakin baterako.\nIdoia Mendiaren ustez alarma egoera ez da kutsatzeak ekiditeko tresna bakarra\nIdoia Mendiak argi utzi nahi izan du Jaurlaritza ez dagoela geldi pandemiaren kudeaketan eta berme juridikoa lortzeko lege berria prestazen ari direla azpimarratu du.\nBilakaera okerrena duten erkidegoetan alarma-egoera luzatu daitekeela esan du Mendiak\nIdoia Mendiak adierazi duenez, "lege organikoak ahalbidetzen du alarma-egoera erkidego batzuetan bakarrik ezartzea".\nBigarren lehendakariorde eta PSE-EEko idazkari nagusi ere badenaren esanetan, kutsatzeen gorakadaren erantzule nagusiak herritarrak dira.\nIdoia Mendia, pandemiaren kudeaketaz: "Ez dago gidaliburu bat"\nIdoia Mendia sailburu eta lehendakariordearen ustez, pandemia honetan "gobernuek ahal dutena egiten dute, ahal duten neurriekin".\nEnpleguaren Euskal Estrategiak "kalitatea, inklusioa eta berdintasuna" ditu xede\nAstearteko gobernu bileran onartu dute 2030 urtera arteko Enpleguaren Euskal Estrategia. Orain, Eusko Legebiltzarrera igorriko dute taldeek beren ekarpenak egin ditzaten.\nPandemia gorabehera, 2020an inoizko CO2 kopuru handiena erregistratu zuten atmosferan\nGaur hasiko da gripearen aurkako txertaketa Nafarroan, covidaren aurkako hirugarrenarekin batera


Rezola Sagardotegia Astigarraga\nHerritik 200 metrotara dagoen sagardotegi honek, instalazio aurreratuak eta teknologiarik berrienak ditu, eta gainera, sagardoa egiteko garai bateko instrumentuen museoa bisita dezakezu.\nTxotx garaia urtarriletik Aste Santuak arte: bazkaria asteartetik igandera eta afariak astelehenetik larunbatera.\nUrtean osoa zehar, Aste Santuetatik aurrera: Bazkariak ostirala, larunbata eta igandeetan eta afariak ostiral eta larunbatetan. Astean zehar enkarguz. Jai egunak eguerdian irekita.\n- 608 143 332\nRezola Sagardotegia, Santio Zeharra. 20115 Astigarraga.\nSAGARDOTEGI MENU TRADIZIONALA (33 €)\nUMEEN MENUA (10 €)\nKroketak / Xolomoa patatekin / Postrea / Ogia / Ura\nMENU BEGETARIANOA (32 €)\nZainzuriak / Entsalada / Onddo nahaskia / Postrea / Sagardoa\nHasierakoak / Arrainak / Haragiak / Postreak aurre-erreserba bidez


Irekia Eusko Jaurlaritza - Gobierno Vasco :: EHAA xedapena 201804867\nAldizkariaren data: 2018-10-05 Aldizkari honetan argitaratua: 2018193\nGaiak: KUDEATZEKO GOMENDIOAK; GAZTERIA; HEZIKETA; IKASTEGI PUBLIKOAK; LH: LANBIDE HEZIKETA; LANGABEZIA; LANGILEAK; LANBIDE EUSKAL ENPLEGU ZERBITZUA\nHurrenkenaren zenbakia: 201804867\nAlde batetik, Enplegu eta Gizarte Politiketako sailburu Beatriz Artolazabal Albeniz andreak, Lanbide-Euskal Enplegu Zerbitzuaren Administrazio Kontseiluko lehendakaria den aldetik,\neta, bestetik, Hezkuntzako sailburu Cristina Uriarte Toledo andreak hau\nBigarrena.– Helburu hori lortzeko, maiatzaren 31ko 82/2016 Dekretuak honako hauek arautzen ditu:\n2.1.– Langabetuentzako prestakuntza-eskaintzan (23. artikulua):\na) Langabezian dauden langileentzako prestakuntza-ekintzen helburu nagusia pertsona horiek laneratzea da.\nIldo horretan, profesionaltasun-ziurtagiriak izango dira prestakuntza-eskaintzaren oinarri nagusia. Hala ere, Dekretu horrek aukera ematen du, halaber, beharrezkoa den prestakuntza kualifikatzailearen eta zeharkako prestakuntzaren programazioa egiteko, betiere profesionaltasun-ziurtagirien multzoan jasota ez badago.\n2.2.– Landunentzako prestakuntza-eskaintzan (25. artikulua):\nb) Prestakuntza-eskaintza honek enpresek programatutako prestakuntzan bete gabe dauden beharrizanak beteko ditu, eta harekin batera emango da, modu osagarrian, prestakuntza-programen bidez. Programa horiek sektoreko nahiz zeharkako beharrizanei erantzungo dieten prestakuntza-ekintzak hartuko dituzte barnean. Halaber, moduluka antolatutako prestakuntza-eskaintza jarriko du eskura, egiaztapen partzial metagarria egin ahal izateko, bai eta lan-esperientziaren bidez lortutako konpetentzien egiaztatze eraginkorra ahalbidetuko duten prozedurak ere.\nBosgarrena.– Lehendakariaren azaroaren 26ko 24/2016 Dekretuan, Euskal Autonomia Erkidegoaren Administrazioko sailak sortu, ezabatu eta aldatzekoan eta horien egitekoak eta jardun-arloak finkatzekoan, Enpleguko eta Gizarte Politiketako Sailari egozten zaizkio «enplegu-politika, baita enplegurako lanbide-heziketa ere, Lanbide Heziketa eta Etengabeko Ikaskuntza arloarekin koordinatuta, hauxe baita lanbide-heziketa osoaren plangintza estrategikoa, diseinua eta zuzentarauak prestatzearen arduraduna eta, bere erantzukizunei dagokionean, Lanbide–Euskal Enplegu Zerbitzuaren lankidetza izango du». Eta Hezkuntza Sailari egozten zaio ardura «anbide-heziketa osoaren plangintza estrategikoa, diseinua eta jarraibideak ezartzeko, eta, hartara, bizitzan zehar kualifikazioak eskuratzea edo emendatzea ahalbidetzeko, Lanbide-Euskal Enplegu Zerbitzuarekin lankidetzan (betiere, zerbitzu horren erantzukizunen barruan)».\nHalaber, maiatzaren 31ko 82/2016 Dekretuan, EAEn Enplegurako Lanbide Heziketa arautzekoan, erakunde autonomo horri esleitzen zaio Euskal Autonomia Erkidegoan enplegurako lanbide-heziketa programatzeko, kudeatzeko eta kontrolatzeko eskumena (9. artikulua). Era berean, Euskal Autonomia Erkidegoko Lanbide Heziketari buruzko ekainaren 28ko 4/2018 Legeak aitortu egiten du Lanbide-Euskal Enplegu Zerbitzuak arlo horretan duen eskumena.\nEnplegurako lanbide-heziketako ekimenen artean, Lanbideri dagokio langile langabe eta landunentzako prestakuntza-eskaintzak garatzea.\nHorretarako, 2018-2020ko aldian, Euskal Autonomia Erkidegoan garatu beharreko prestakuntza-ekintzen plangintza egin dute Hezkuntza Sailaren mendeko EAEko Administrazioaren zentro propioekin, honako hauek kontuan izanda: lan-merkatuaren egoera eta enpresa-egituran atzemandako beharrak, esparru horietan prestakuntza ematen duten zentro publikoen sareak duen prestakuntza-gaitasunarekin batera.\nHorrela, Lanbide-Euskal Enplegu Zerbitzua erakunde autonomoak, langile langabe eta landunentzako enplegurako lanbide-heziketaren eskaintza programatu eta kudeatzeko EAEko organo eskuduna den aldetik, eta Hezkuntza Sailak, prestakuntza hori emateko zentroak dituen aldetik, kudeaketa-gomendioari buruzko akordio hau izenpetzea hitzartu dute, Sektore Publikoaren Araubide Juridikoari buruzko urriaren 1eko 40/2015 Legearen 11. artikuluan xedatutakoaren arabera. Hona hemen akordio hori arautuko duten\n1.– Akordio honek aipatzen duen kudeaketa-gomendioaren helburua da Hezkuntza Sailak, haren mendeko diren lanbide-heziketako prestakuntza-zentro publikoen bitartez, hauentzako prestakuntza-programazioa egitea:\na) Langile langabeentzat (akordioaren I. eranskinean jasota dago).\nb) Langile landunentzat, lehentasunez (akordioaren II. eranskinean jasota dago).\n2.– 2018ko ekitaldian hasi beharko da gomendio honen helburu den programazioa osatzen duten prestakuntza-planak egiten; horretarako, planak osatzen dituzten prestakuntza-ekintzetariko batek gutxienez orduan hasi eta 2020ko azaroaren 1a baino lehenago amaitu beharko du, barnean hartuta lantokiko prestakuntza praktikoen modulua edo lanekoak ez diren praktikak, hala badagokio.\nPrestakuntza-planak prestakuntza-ekintza egiaztagarriren bat badu, gutxienez horietako bati 2018ko ekitaldian eman behar zaio hasiera.\nBetiere, 2019ko abenduaren 31 baino lehen hasita egon beharko dute prestakuntza-planak osatzen dituzten prestakuntza-ekintzen % 70ek.\nBigarrena.– Prestakuntza-eskaintzaren plangintza.\nLanbide-Euskal Enplegu Zerbitzuko Enplegurako Prestakuntzako eta Diru-sarrerak Bermatzeko Zuzendaritzak eta Hezkuntza Sailak kudeaketa-gomendioari buruzko akordio honetan bildutako prestakuntza-eskaintza diseinatu dute, Euskal Autonomia Erkidegoko langile langabe eta landunentzako prestakuntza-ekintzak egiteko. Prestakuntza-eskaintzaren plangintza horrek bi xede ditu: batetik, langabeen kualifikazio-beharrei erantzutea, eta, bestetik, eskuragarri dauden baliabide publikoen erabilera optimizatzea. Prestakuntza hori lanbide-heziketako zentro publikoek emango dute.\nPrestakuntza-eskaintza hau zehazteko, aintzat hartu dira EAEko lurralde eta eskualdeetako lan-merkatuaren eta industria-sarearen egoera, hezkuntzaren eremutik eta enplegurako lanbide-heziketatik egiten den lanbide-kualifikazioei buruzko prestakuntza-eskaintza orokorra, eta egun dagoen zentro publikoen sarea eta zentro horietako bakoitzak duen prestakuntza-gaitasuna, betiere aldez aurretik identifikatuta zentroek eman ditzaketen profesionaltasun-ziurtagiriak, eta horretarako dauzkaten instalazioak, ekipamenduak eta irakasleak.\nHorrez gain, Hezibi eta Lehen Aukera programetan parte hartu duten prestakuntza-zentroak ere kontuan hartu dira.\n1.– Prestakuntza-plantzat hartuko da prestakuntza-behar jakin batzuei erantzuteko osatutako prestakuntza-ekintzen multzoa, betiere kontuan hartuta, ekintzak zuzentzen diren taldearen tamainagatik, aurreikusitako prestakuntza-orduen bolumenagatik edo bestelako ezaugarri garrantzitsu batzuengatik, planaren onuradunen konpetentziak eta enplegagarritasuna nabarmen hobetzen direla.\n2.– Prestakuntza-planak hasi direla ulertuko da, horiek osatzen dituzten ekintzetako lehena hasten denean.\n3.– Planak osatuko dituzten prestakuntza-ekintzak izango dira profesionaltasun-ziurtagiria lortzera bideratuta daudenak, izaera berritzaileko prestakuntza-ekintza ez-formalak, edo langileei prestakuntza ematera bideratutakoak funtsezko konpetentzietan, produkzio-sektore jakin bateko berariazkoetan edo zenbait jarduera-sektoretako konpetentzia horizontal eta zeharkakoetan.\nLaugarrena.– Finantzatzeko bideratutako baliabide ekonomikoak.\nBi urteko prestakuntza-programazioa (2018-2020) finantzatzera bideratutako guztizko kreditua –kudeaketa-gomendio honen xedea– hemeretzi milioi bederatziehun eta laurogeita hemeretzi mila bederatziehun eta bost euro eta hogeita sei zentimokoa da (19.999.905,26), honela banatuta:\n– 13.999.927,70 euro, langile langabeentzako prestakuntza-ekintzetarako; horietatik, 2.799.985,54 euro 2018ko ordainketa-kredituari dagozkio, 6.999.963,85 euro 2019ko konpromiso-kredituari, eta 4.199.978,31 euro 2020ko konpromiso-kredituari.\nEstatuko Enplegu Zerbitzu Publikoko Prestakuntza Espezialitateen Katalogoan sartzen diren espezialitateetako prestakuntza-ekintza egiaztagarriak, langile langabeei zuzenduak, Europako Gizarte Funtsak kofinantzatu ahal izango ditu, Euskal Autonomia Erkidegoko EGFren 2014-2020 Programa Operatiboaren edo Gazte Enplegurako 2014-2020 Programa Operatiboaren esparruan.\n– 5.999.977,56 euro izango dira lehentasunez langile landunentzako prestakuntza-ekintzetarako; horietatik 1.199.995,52 euro 2018ko ordainketa-kredituari dagozkio, 2.999.988,78 euro 2019ko konpromiso-kredituari, eta 1.799.993,26 euro 2020ko konpromiso-kredituari.\nBosgarrena.– Prestakuntza-programazioa eta haren zuzkidura ekonomikoa.\n1.– Lanbide Heziketako zentro publikoetan egin beharreko prestakuntza-planetan sartutako prestakuntza-programazioa I. eta II. eranskinetan jasota dago. Hor daude adierazita eman beharreko prestakuntza-ekintzak, eta identifikatuta ekintza bakoitzari dagokion prestakuntza-espezialitatea, prestakuntza emango duen zentroa edo erakundea, ordu-kopurua, ikasle-kopurua eta zuzkidura ekonomikoa. I. eranskinean, langile langabeei zuzendutako prestakuntza-ekintzak daude jasota, eta, II. eranskinean, berriz, langile landunei zuzendutakoak.\n2.– Prestakuntza-zentro berberak eman beharreko prestakuntza-ekintzek prestakuntza-plan bakarra osatuko dute akordio honen egikaritze-aldirako, eta osorik hartuta finantzatuko dira.\n3.– Prestakuntza-ekintza bakoitzak jasoko duen zenbatekoa kalkulatzeko (I. eta II. eranskinetan dago adierazita), parte-hartzaile bakoitzak duen prestakuntza-orduko kostua hartu da kontuan, modulu ekonomikoen arabera (III. eranskinean zehazten da horien osaera eta kalkulua).\nAplikatu beharreko modulu ekonomiko bakoitza hiru elementuk osatzen dute: A moduluak (langileen zuzeneko kostuak), B moduluak (funtzionamenduko zuzeneko kostuak) eta C moduluak (zeharkako kostuak).\nI. eta II. eranskinetan jasotako programazioan parte hartzen duten zentroek Lanbidek akreditatuak edo inskribatuak izan beharko dute emango den prestakuntza-espezialitatean. Datuok Prestakuntza Erakundeen Estatuko Erregistroan sartuko dira, hala badagokio.\n2.– Hezkuntza Sailaren antolaketa ekonomiko-finantzarioaren arabera, Lanbide-Euskal Enplegu Zerbitzuak Eusko Jaurlaritzako Hezkuntza Sailaren kontuan sartuko du prestakuntza-plan bakoitza emateagatik esleitutako zuzkidura.\n4 ordainketa egingo dira, periodifikatze honen arabera:\na) Lehen ordainketa (prestakuntza-plan bakoitzaren guztizko zenbatekoaren % 20), 2018ko ordainketa-kredituaren kargura, lehen prestakuntza-ekintzaren hasieraren jakinarazpena jasotako unean. Prestakuntza-planak prestakuntza-ekintza egiaztagarriak izanez gero, lehen prestakuntza-ekintza egiaztagarria hasi dela jakinarazten den unean egingo da lehen ordainketa hori.\nb) Bigarren ordainketa (prestakuntza-planaren guztizko zenbatekoaren % 25), 2019ko konpromiso-kredituaren kargura, prestakuntza-plana osatzen duten prestakuntza-ekintzen % 40 –gutxienez– hasteko baimena ematen duenean Lanbidek.\nc) Hirugarren ordainketa (prestakuntza-planaren guztizko zenbatekoaren % 25), 2019ko konpromiso-kredituaren kargura, prestakuntza-plana osatzen duten prestakuntza-ekintzen % 70 –gutxienez– hasteko baimena ematen duenean Lanbidek.\nd) Laugarren ordainketa (prestakuntza-planaren gainerako zenbatekoa), 2020ko konpromiso-kredituaren kargura, prestakuntza-ekintza guztiak amaitzen direnean, lanekoak ez diren praktikak barnean direla, lehenengo klausulan ezarritakoaren arabera, diruz lagundutako jarduerak justifikatu ondoren, hamargarren klausulan –v) apartatuan– eta III. eranskineko C apartatuan aurreikusitako baldintzetan.\n1.1.– Langabeei zuzendutako ekintzetan: langile langabeak, baldin eta enplegu-eskatzaile gisa izena emanda badaude Lanbide-Euskal Enplegu Zerbitzuan prestakuntza-ekintzaren hasieran. Ez da beharrezkoa izango enplegu-eskatzaile moduan izena emanda egotea arau espezifikoren batek hala xedatzen duenean, eta, bereziki, Gazte Bermearen Sistema Nazionalaren fitxategian inskribatutako gazteak direnean.\nOndorio horietarako, langabeen taldean sartuko dira honako hauek: lanaldi partzialeko kontratu batekin aritzen diren langileak, baldin eta euren lanaldia lanaldi osoz aritzen den pertsona batek duenaren herena baino laburragoa bada –konparagarriak izan behar dute–.\n1.2.– Lehentasunez langile landunei zuzendutako ekintzetan: EAEko lantokietan lan egiten duten langileak, baldin eta dagokion eskabidea aurkezten badute. Ekintza horietan, parte hartu ahal izango dute honako hauek ere: mendekotasun-egoeran dauden pertsonen zaintzaile ez-profesionalek, mendekotasun-egoeran dauden pertsonen arretarekin lotutako prestakuntza-eskaintzan, eta administrazio publikoetan jarduten duten langileek. Gehienez jota, pertsona landunentzako planeko guztizko eskaintzaren % 10 bete ahal izango da pertsona horiekin.\nEkintza horietan, langabezia-egoeran dauden langileen parte-hartzea, gehienez jota, % 30 izango da prestakuntza-ekintza bakoitzeko. Pertsona horiek enplegu-eskatzaile gisa inskribatuta egon behar dute, enplegu-zerbitzu publikoren batean. Ehuneko horrek programatutako parte-hartzaile guztiei egiten die erreferentzia; berdin dio zenbat hasi diren prestakuntza-ekintzan.\nLangabeak diren erabakitzeko, prestakuntzaren hasieran duten lan-egoera hartuko da kontuan, eta lehentasuna izango dute Lanbiden izena emanda daudenek.\n1.– Prestakuntza ekintzetan parte hartuko duten pertsonen aurretiko aukeraketa egingo du Lanbide-Euskal Enplegu Zerbitzuak, kurtso bakoitzean parte hartzea eskatu duten hautagaien artean.\nHonako hauek izan daitezke hautagai:\n– Kurtsoan parte hartzea eskatzen dutenak, bai eskabide bat aurkeztuta Lanbidek lurralde bakoitzean dituen bulegoetan, bai eskabidea beteta Lanbideren webgunean (www.lanbide.euskadi.eus). Webgune horretan jakinaraziko da zein diren prestakuntza-ekintzak, haietan izena emateko epea eta eskatzaileek bete behar dituzten baldintzak adierazita, bai eta prestakuntza-ekintza bakoitzaren deskribapena eta ezaugarriak ere.\n– Enplegu-eskatzaileak (eta diru-sarrerak bermatzeko errenta jasotzen dutenak), baldin eta Lanbide-Euskal Enplegu Zerbitzuko Orientazio Zerbitzuek kurtsoa egitea agindu badiete euren prestakuntza-ibilbidearen barruan.\n– Prestakuntza-zentro publikoetatik edo haien orientazio-zerbitzuetatik Lanbide-Euskal Enplegu Zerbitzura deribatutako kurtsoen eskatzaileek.\n2.– Prestakuntza-zentroek egingo dute kurtsoetan parte hartuko duten ikasleen azken hautaketa, euren instalazioetan, Lanbideren bidez inskribatutako hautagaien artean. Horretarako, beharrezkoa den prestakuntza-ekintza guztietan, hautaketa-proba bat egingo da, ekintzari probetxua ateratzen zaiola bermatzeko, batetik, eta, bestetik, egiaztatzeko ikasleek aldez aurretik badituztela kualifikazio-ekintzetako helburuak lortzeko nahitaezko aurretiko ezagutzak, barnean hartuta, hala badagokio, 2. eta 3. mailako profesionaltasun-ziurtagiriei lotutako prestakuntza-moduluetan sartzeko funtsezko konpetentziak.\nPrestakuntza-zentroetako arduradunek zehaztuko dute zer bitarteko tekniko eta material behar diren aukeraketa egiteko, eta ikasleek profesionaltasun-ziurtagirien errege-dekretu arautzaileetan eskatzen zaizkien sarbide-eskakizunak betetzen dituztela segurtatzeko.\n3.– Prestakuntza-ekintza batean profesionaltasun-ziurtagiri oso bat programatzen bada, inolako prestakuntza-modulu akreditaturik ez duten pertsonek soilik ahal izango dute parte hartu. Hala ere, enplegu eta prestakuntzako ibilbideak sustatzeko xedez, eta langabeen nahiz landunen garapen profesionala eta pertsonala lantzeko, prestakuntza-moduluren bat akreditatuta daukatenei ere utzi egingo zaie prestakuntza-ekintzan parte hartzen, baldin eta modulua zeharkakoa bada, aldez aurretik Lanbide-Euskal Enplegu Zerbitzuari jakinarazita, eta horrek baimena emanda.\n4.– Hamargarren klausularen 2. apartatuan xedatutakoa aplikatzeko orduan, profesionaltasun-ziurtagiria moduluka banatzen bada, bermatu egin behar da horrela hasten diren pertsona guztiek modulu guztietan parte hartzea prestakuntza-ibilbide osoa egin dezaten.\nHorietaz gain, erakundeak beste parte-hartzaile batzuk sartu ahal izango ditu modulu bakoitzean, baldin eta beraietan sartzeko eskakizunak betetzen badituzte.\n5.– Profesionaltasun-ziurtagiri bati buruzko prestakuntza-ekintza bat moduluka programatzen denean, profesionaltasun-ziurtagiriko gainerako moduluak gaindituta dauzkatenek izango dute lehentasuna, profesionaltasun-ziurtagiriaren prestakuntza-ibilbidea osatze aldera. Kasu horretan, prestakuntza-ekintzan sartuko dira, lehenik eta behin, gainerako moduluak gaindituta dituzten pertsonak, eta, bigarrenik, ziurtagiriaren gainerako moduluak egin ez dituzten beste pertsonak.\n6.– Prestakuntza-ekintza programatzen bada laneko esperientziaren edo prestakuntza ez-formalaren bidez eskuratutako konpetentzia profesionalak ebaluatzeko eta egiaztatzeko prozeduraren deialdi bateko aholkularitza- edo ebaluazio-fasean detektatutako prestakuntza-premia dela-eta, orduan, ekintza horretan parte hartzeko lehentasuna izango dute prestakuntza-premia hori antzeman eta preskribatu zaien pertsonek.\n7.– Prestakuntza-ekintzan parte hartzeko baldintzak bete eta hautaketa-prozesua gainditu duten pertsonen artean, kolektiboen araberako lehentasuna ezarriko da, honako hurrenkera honi jarraituz:\n1) Langabeentzako kurtsoetan:\n– Lehenik eta behin, eta lehentasun-maila berberaz, lan-merkatuan sartzeko zailtasun bereziak dituztenak. Lehentasuna emango zaie kualifikazio-maila baxua duten pertsonei: 30 urte arteko gazteak; emakumeak, langabeen kolektiboan duten proportzio berean; luzaroko langabeak; 45 urtetik gorakoak; desgaitasuna duten pertsonak; langabezia-saria agortua duten eta berriz profesionalki gaitzeko Prepara programan eta Enplegua Aktibatzeko programan parte hartzeagatik diru-laguntzak jasotzen dituzten pertsonak; aparteko langabezia-sorospenaren, gizarteratzeko errenta aktiboaren eta diru-sarrerak bermatzeko errentaren (DSBE) onuradun diren langabeak; eta terrorismoaren eta genero-indarkeriaren biktimak.\n– Bigarrenik, laneko esperientzia eta ikaskuntza ez-formala aitortzeko prozeduretan parte hartu dutenak, dagokien profesionaltasun-ziurtagiria osatzeko prestakuntza-ekintzak egiteko.\n– Hirugarrenik, etendurako EEE baten eraginpean dauden langabeak, ordutegia dela-eta prestakuntza-ekintzara joateko prestasuna badute.\n– Laugarrenik, gainerako langabeak, oro har.\n2) Lehentasunez pertsona landunentzat antolatutako kurtsoetan:\n– Landunak, programatutako plazen % 70 bete arte gutxienez.\n– Langabeak, plazen % 30 bete arte, behar adina pertsona landun ez badago.\n8.– Pertsona batek ezin izango ditu bi kurtso batera egin, beste langabe batek kurtsoan sartzeko baldintzak betetzen baditu eta horretarako eskabidea egin badu.\n9.– Hautaketa amaituta, prestakuntza-zentroek 7 egun balioduneko epea izango dute haren emaitzak Lanbide-Euskal Enplegu Zerbitzuko aplikazioan (LAN-F) mekanizatzeko.\n10.– Hautatuak izan direnen eta kurtsoetan parte hartzeko erreserba-egoeran gelditzen direnen zerrendak erakutsi behar dituzte prestakuntza-zentroek beren instalazioetan, prestakuntza-ekintzak abiarazi baino 24 ordu lehenago, gutxienez, eta hautagaiei aldez aurretik adierazi zaien leku batean. Horrekin batera, prestakuntza-ekintzak non, noiz eta zer ordutan egingo diren adierazi behar dute.\nIragarpen-bitarteko horiez gainera, egoki iritzitako bestelako bitartekoak ere balia ditzakete prestakuntza-zentroek alderdi horien berri emateko ikasleei. Prestakuntza-zentroek ordainduko dute hautaketa-prozesuen emaitzen berri emateko bitarteko osagarri horien kostua, halakorik badago.\n11.– Prestakuntza-ekintzak ezin izango dira hasi 8 parte-hartzaile baino gutxiago badago.\nHamargarrena.– Prestakuntza-programazioa egiteko baldintzak eta alderdien betebeharrak.\n1.– Gomendio honen xede diren prestakuntza-planak egiteko, baldintza hauek bete behar dira eta behar hauek izango dituzte alderdiek:\n1.1.– Hezkuntza Sailaren aldetik:\na) Bermatzea prestakuntza-zentroek emandako datu guztiak egiazkoak direla.\nb) Baimena ematea Lanbide-Euskal Enplegu Zerbitzuari, behar duen informazioa egiaztatzeko, horri buruzko kontsultak egiteko edo eskatzeko, zentro bakoitzaren prestakuntza-planaren gaineko datuak egiaztatzearren.\n1.2.– Prestakuntza ematen duten lanbide-heziketako zentroen aldetik:\na) Gomendioan utzi zaizkien prestakuntza-ekintzak (akordio honen I. eta. II. eranskinetan adierazitakoak) gauzatu behar dituzte, aurreikusitako ordu eta egunetan, eta haietan gerta daitezkeen aldaketa esanguratsuen berri eman behar diote Lanbide-Euskal Enplegu Zerbitzuari.\nb) Prestakuntza-ekintzak Lanbideren prestakuntzako aplikazio informatikoaren bidez (LAN-F) kudeatuko dituzte.\nc) Lanbide-Euskal Enplegu Zerbitzuari jakinaraziko diote prestakuntza-jardueren hasiera, LAN-F kudeaketa-aplikazio informatikoan.\nd) Ziurtatu behar dute prestakuntza-ekintzetan parte hartzen duten irakasleek bete egiten dituztela profesionaltasun-ziurtagiriak arautzen dituzten errege-dekretuek prestatzaileentzat ezartzen dituzten eskakizunak. Prestakuntza ematen duen zentroak betetze-maila horri buruzko ziurtagiria aurkeztuko du, informatika-aplikazioaren bidez emandako ereduari jarraikiz. Halaber, Lan-F programan sartuko da kurtsoa hasi baino lehen. Irakasleak zentroko bertoko langileak izango dira edo zentroak berak zuzenean kontratatutako pertsona fisikoak. Ez dago baimenduta azpikontratazioa (30/2015 Legearen 14. artikulua).\ne) Kurtsoen hasieran, gutxienez honako material hau emango diete prestakuntza-ekintzetan parte hartzen dutenei:\n– eskuliburu bat, argitaratua edo euskarri informatikokoa, espezialitatearen eduki guztiak bilduko dituena,\n– Kurtsoa egiteko behar den idazmahaiko materiala eta behar diren babes-elementuak.\nPrestakuntza-zentroek berariaz jakinarazi behar dute material didaktiko horiek eta sortutako beste material batzuek Europako Gizarte Funtsaren kofinantzaketa eta Lanbide-Euskal Enplegu Zerbitzuaren finantzaketa izan dituztela.\nf) Lanbide-informazioa eta -orientazioa eman behar diete prestakuntza-ekintzetan parte hartu nahi duten pertsonei, haien prestakuntza-premiak eta programatu diren prestakuntza-ekintzetan parte hartzeko aukerak argitzeko.\ng) Jakitera eman behar dute Lanbide-Euskal Enplegu Zerbitzuak eta Europako Gizarte Funtsak finantzatu dituztela programa honen arabera emandako prestakuntza-ekintzak, ekintzok komunikatzeko, hedatzeko edo publiko egiteko ekintzetan.\nh) Ikasleei eta irakasleei jakinarazi behar diete Lanbide-Euskal Enplegu Zerbitzuak finantzatutako eta Europako Gizarte Funtsak kofinantzatutako prestakuntza-ekintzak direla.\ni) Lanbide-Euskal Enplegu Zerbitzuko teknikariekin lankidetzan aritu behar dute, prestakuntza-ekintzetan parte hartuko duten pertsonak aukeratzeko prozesuan, eta ziurtatu egin behar dute aukeratutako izangaiek bete egiten dituztela kurtsoetako sarbide-eskakizunak.\nj) Lanbide-Euskal Enplegu Zerbitzuko teknikariei eman behar diete haiek kurtsoen garapenari buruz eskatzen dieten informazio guztia.\nk) Parte-hartzaileen prestakuntza-ebaluazioa eta ebaluazio sumatiboa egin behar dituzte, Lanbide-Euskal Enplegu Zerbitzuak eginiko jarraibideekin bat etorriz, eta LAN-F aplikazioaren bidez jakinarazi behar dute bai plangintza bai banakako ebaluazioa.\nl) Puntualki jakinarazi behar dituzte, LAN-F kudeaketarako informatika-aplikazioaren bidez, kurtsoetan sortzen diren ikasleen bajak edo uzteak. Halaber, prestakuntza-ekintzak egitean gertatzen diren gorabehera aipagarrien berri eman behar diote Lanbide-Euskal Enplegu Zerbitzuari.\nm) Kurtsoetan libre geratu diren lekuen berri eman behar diete erreserba-egoeran dauden pertsonei, eta ziurtatu behar dute bajak betetzen dituzten pertsonek behar adinako jakintza dutela prestakuntza-ekintzaren gainerako denbora aprobetxatzeko, eta profesionaltasun-ziurtagiriak ateratzen ari diren pertsonei dagokienez, gai direla modulu guztiak amaitzeko.\nn) Prestakuntza praktikoko modulua lantokiren batean egiteko aurreikuspenak egin behar dituzte, kurtsoetan parte hartzen duten pertsona guztientzat, aintzat hartuta, betiere, zer salbuespen arautzen dituzten profesionaltasun-ziurtagiriei buruzko urtarrilaren 18ko 34/2008 Errege Dekretua aldatzen duen abenduaren 10eko 1675/2010 Errege Dekretuak eta profesionaltasun-ziurtagiriak ezartzen dituzten errege-dekretuek.\no) Akordio edo hitzarmenak egin behar dituzte, hain zuzen ere kurtsoetan parte hartzen duten ikasleek prestakuntza praktikoko modulua lantokian behar adinako bermeekin egingo dituztela ahalbidetzeko.\np) Tutoreak izendatu behar dituzte lantokian egiteko prestakuntza praktikoko modulurako. Tutoreen ardura izango da enpresarekin adostea zer prestakuntza-programa egingo den, eta, enpresak izendatutako tutorearekin batera, ikasleen jarraipena eta ebaluazioa egin beharko dute. Horretarako, ikus eta neur daitezkeen ebaluazio-irizpideak erabiliko dira prestakuntza-programan.\nq) Kurtsoetan parte hartzen duten pertsonen bertaratze-kontrola eraman behar dute.\nr) Kurtsoan baja emango diete ikasleei, baldin eta baztertze-egoera hauetako batean badaude:\n– Prestakuntza-ekintzaren iraupenaren % 25ean edo hortik gora ez bertaratzea ekintzara, arrazoia edozein izanik, justifikatuta zein ez.\n– Prestakuntza ematen duen zentroaren edo erakundearen eta Lanbide-Euskal Enplegu Zerbitzuaren iritziz, prestakuntza-ekintza ez aprobetxatzea, edo portaera egokirik ez izatea, eta horietan sartzen dira higienearen eta osasungarritasunaren arloan exijitu daitezkeen arauak.\nProzedura hau beteko da ikasle bat baztertzea erabakitzeko:\n1) Prestakuntza-zentroak Lanbideko prestakuntzako teknikariari jakinaraziko dio baztertzeko arrazoietako bat gertatu dela, hartarako dagoen eredua erabiliz. Lanbide-Euskal Enplegu Zerbitzuak arrazoi hori aztertuko du, eta ontzat ematen badu, Enplegurako Prestakuntzako eta Diru-sarrerak Bermatzeko zuzendariak baztertzeko prozedura hasteko erabakia hartuko du. Ikaslea baztertzeko proposamena egiteko arrazoia azalduko da erabaki horretan, eta ikasleak bost egun naturaleko epea izango du alegazioak aurkezteko. Lanbide-Euskal Enplegu Zerbitzuko zuzendari nagusiak ebatziko du prozedura, gehienez hamabost eguneko epean. Egoerak hala eskatzen badu, behin-behineko neurriak har daitezke baztertze-prozedurari ekiteko erabakian, prestakuntza-jardueraren jarraipen egokia bermatzeko. Neurri horietako bat izan daiteke ikaslea behin-behineko izaeraz baztertzea, erabakia jakinarazten zaionetik prozedura ebazten den arte.\nIkasleren baten ez-bertaratzeak prestakuntza-ekintzaren ordu-kopuruaren % 25 baino gehiago badira, prestakuntza-zentroak horren berri espresuki emango dio prestakuntzako teknikariari, eta ikasleari baja emango zaio. Modulu oso bat geratzen bada egiteko, eta % 25etik gorako huts-egiteak arrazoi justifikatu batengatik gertatu badira (adibidez, gaixotasuna izatea edo lan-jarduera hastea), aztertu ahal izango da pertsona horri geratzen den modulua egiteko aukera eman dakiokeen.\n2) Ebazpenaren aurka, aukerako berraztertze-errekurtsoa jar dakioke Lanbide-Euskal Enplegu Zerbitzuko zuzendari nagusiari, hilabeteko epean, jakinarazpenaren biharamunetik aurrera; bestela, administrazioarekiko auzi-errekurtsoa aurkez daiteke zuzenean Vitoria-Gasteizko Administrazioarekiko Auzien Epaitegian, bi hileko epean, ebazpena jakinarazi eta biharamunetik aurrera.\ns) Ikasleei gogorarazi behar diete, prestakuntza-ekintza amaitzen denean, prestakuntza-ekintzen kalitatea ebaluatzeko galdera-sortak telematikoki bete beharko dituztela.\nt) Lanbideko teknikariek bisitaldiak egitea erabaki dezakete intzidentziak egiaztatu eta konpontzeko, eta zentroek erraztu egin behar dituzte bisitaldi horiek.\nu) «Amaierako ebaluazioaren akta» egin behar dute. Horretarako, LAN-F informatika-aplikazioa erabiliko dute, gainditutako prestakuntza egiaztatzeko diplomak aterako dituzte aplikazio horretatik eta ikasleei eskuratuko dizkiete, profesionaltasun-ziurtagiria egiteko eskaerarekin batera, hala badagokio. Ikasleak kurtsoa ebaluazio positiboarekin gainditzen ez badu, bertaratze-ziurtagiri bat emango zaio.\nv) Kudeaketa-gomendioaren barruan egin diren ekintzak eta haiek finantzatzeko baliabide ekonomikoen aplikazioa justifikatuko dituzte, III. eranskineko C apartatuan ezarritako moduan eta dokumentazioaren bidez; horretarako, 15 eguneko epea izango dute prestakuntza-plana osatzen duten prestakuntza-ekintzetako bakoitza amaitzen denetik aurrera.\nw) Egiaztatze- eta kontrol-jarduerak igaro beharko dituzte, zehazki Lanbide Euskal Enplegu Zerbitzuarenak, Ogasun eta Ekonomia Saileko Kontrol Ekonomikoko Bulegoarenak, Enpleguko eta Gizarte Politiketako Sailarenak, eta Herri Kontuen Euskal Epaitegiarenak; baita Europako Gizarte Funtsaren kofinantzaketarekin loturiko kontrol-instantziak ere (EGFren Unitate Administratzailea, Europako Batzordea eta Kontuen Auzitegia). Hala, lokal eta instalazioetarako sarbidea errazteaz gainera, prestakuntza-ekintzetako parte-hartzaileekin eta elkarrizketatzea egoki irizten dioten beste edozein pertsonarekin harremanetan jartzen utzi beharko die.\nx) Finantzatutako gastuek Europako Gizarte Funtsaren hautagarritasun-baldintzak bete ditzaten, prestakuntza-zentroek diru-laguntzarekin lotutako transakzioak identifikatu beharko dituzte, kontabilitate-identifikazio bereizgarri bat edo kontabilitate-kode egoki bat baliatuta.\ny) Gorde eta zaindu behar dituzte, 2025era arte, kurtsoen emaitzen aktak eta jarduera finantzatuari buruzko dokumentazio guztia, gomendio honen ondorioz zentro prestatzaileek hartzen dituzten konpromisoak eta betebeharrak bete direla egiaztatzeko aukera izan dadin; aktok Lanbide-Euskal Enplegu Zerbitzuari emango dizkiote zentroen arduradunek, LAN-F informatika-aplikazioaren bidez. Europako Gizarte Funtsak kofinantzatutako prestakuntza-ekintzak badira, hari dagokion araudiak ezarritakoa beteko da.\n1.3.– Lanbide-Euskal Enplegu Zerbitzuaren aldetik:\na) Kudeaketa-gomendiorako akordio honetan oinarrituta egiten diren prestakuntza-ekintzak finantzatu behar ditu.\nb) Prestakuntza-zentroetako arduradunekin lankidetzan aritu behar du prestakuntza-ekintzetan parte hartuko duten pertsonak aukeratzen. Horretarako, ezarritako aurrerapenaz eman beharko du hautagaien zerrenda, bai eta lehentasunak ezartzeko prozesurako informazioa ere; halaber, aholkularitza teknikoa eman behar du prozesu horretan.\nc) Gertatzen diren intzidentziak konpontzen lagundu behar die kurtsoak ematen dituzten zentroei.\nd) Kurtsoetan parte hartu dutenek profesionaltasun-ziurtagiria eskatzeko egiten dituzten eskabideak ebatzi behar ditu.\ne) Profesionaltasun-ziurtagiriak egin eta entregatu behar ditu.\nf) Prestakuntza-ekintzetako diplomen eta horiek dakartzaten profesionaltasun-ziurtagirien erregistroa eguneratuta iraunarazi behar du.\n2.– Profesionaltasun-ziurtagiri oso bat ematen denean, erakundeak baimena eman ahal izango dio Lanbide-Euskal Enplegu Zerbitzuari, erakunde autonomo horrek aukera izan dezan ziurtagiria hainbat prestakuntza-ekintza lotutan banatzeko; hain zuzen ere, profesionaltasun-ziurtagiriak dituen beste modulutan banatu ahal izango du, etengabeko ikaskuntza indartzeko. Honela egikarituko da:\n– Moduluak emateko, profesionaltasun-ziurtagirian ezarritako ordena bete beharko da, bestela egiteko arrazoi justifikaturik ez badago eta Lanbide-Euskal Enplegu Zerbitzuak aldez aurretik baimendu ez badu.\n– Pertsona orori bermatu behar zaio modulu guztietako parte-hartzea, prestakuntza-ibilbidea osorik egiteko aukera izan dezan.\n– Erakundeak praktikak nahitaez eskaini behar dizkie modulu bat edo bat baino gehiago egiten dituzten pertsonei, profesionaltasun-ziurtagiria eurekin amaitzen dutenean.\nHamaikagarrena.– Hezibi eta Lehen Aukera programa sustatzea kudeaketa-gomendioaren bidez.\nAgindu horretan ezarritako eran kudeatuko dira proiektu horiek.\nHamabigarrena.– Europaren kofinantzaketa izatetik eratorritako gardentasun-betebeharrak.\nOnartutako programaziorako eta zuzkidura ekonomikoarekin beteko da kudeaketa-gomendio hau.\nLANGABEENTZAKO PRESTAKUNTZA-PLANAK (2018-2020)\nLANDUNENTZAKO PRESTAKUNTZA-PLANAK (2018-2020)\nPRESTAKUNTZA-PLANEN KALKULU EKONOMIKOA, JARDUKETEN JUSTIFIKAZIOA ETA ZENBATEKOAREN LIKIDAZIOA


25 urte gizarte hobea amesten eta eraikitzen — Gaztezulo\n25 urte gizarte hobea amesten eta eraikitzen\n25 urte gizarte hobea amesten eta eraikitzen https://www.gaztezulo.eus/albisteak/25-urte-gizarte-hobea-amesten-eta-eraikitzen https://www.gaztezulo.eus/@@site-logo/logoa.png\nManuel Vizarraga (Tio Manuel): Kale Dor Kayiko elkarteko presidentea\nKale Dor Kayiko elkartea irabazi asmorik gabeko kultur elkartea da. Izenak 'etorkizuneko ijitoak' esan nahi du.\nElkartekideon ustez, herri baten sustapena umeengandik hasten da, hain zuzen ere, beraiek baitira etorkizuna; KDK Gazteak izango dira Kale Dor Kayiko elkartearen etorkizuna. Horregatik jarri genioen elkarteari izen hori duela 25 urte. 1989an sortu ginen, eta ordutik, kulturartekotasuna eta inklusio jarduerak izan ditugu ardatz. Bilboko Txurdinaga auzoan dugu egoitza nagusia, eta Bizkaian zein Gipuzkoan egiten dugu lan.\nGure misioa gizarte doiagoa sortzen laguntzea da, aukeraz beteta egongo den gizartea, guztiontzat, baita Ijito Herriarentzat ere. Alde horretatik, EAEn ia 600 urtez bizitzen diharduen eta historia, kultura eta identitate propioak dituen herri moduan aintzatespena eta begirunea lortzea da gure asmoa. Ijito erkidegoaren ezaugarririk behinena bizirautea izan da, egoerari kasuan kasu zetorren bezala aurre egitea, eta elkarte moduan une bakoitzeko beharrizanen arabera moldatzen joan behar izan dugu, ahaztu gabe lortu nahi dugun eta amesten dugun transformazioa epe luzekoa dela.\nKDK gizarte eragilea den neurrian, gizarte eraldaketa sortzaile da. Etorkizuneko gizarte mugimendua sentiberatu, hezi, kontzientziatu, aholkatu eta sustatu nahi dugu. Elkartegintzan eta ijitoek gizartean parte hartzeko ereduan sinesten dugu, eta eraldaketa soziala ijitoen arteko, ijitoen eta payoen arteko zein gizarteko sektore guztien arteko elkarrizketa igualitarioan oinarrituko dela uste dugu. Gizartean Ijito Herriaren normalizazioa, bisibilizazioa eta partaidetza sustatzen ditugu, egun dagoen ezagutza-ezari aurre egiteko estrategia moduan, gure ustez ezagutza falta hori aurreiritzi eta estereotipo guztien oinarria delako. Oro har bederatzi esparru nagusi hauetan egiten dugu lan: familia, prestakuntza, hezkuntza, gizarte partaidetza, emakumea, osasuna, komunikazioa eta enplegua. Zutabe horien gainean proiektu desberdinak garatzen ditugu, eta esan genezake, harro eta pozik, guztion ahalegin handiari esker Elkarteak guztiekin egin duela aurrera, bizi digun egoera sozio-ekonomikoa gorabehera.\nAdibidez, eskola arrakasta hobetu eta absentismo egoerak bideratzeko proiektuetan ari gara lanean, familiei laguntza integrala eskaintzeko programetan, osasun eta drogamenpekotasunen aurrearretakoetan edota emakume eta gizonen arteko berdintasunekoetan. Halaber, dinamika inklusiboetan, sentiberatze kanpainetan, kultur arteko ekitaldietan eta abarretan oinarrituta, Ijito Herriaren partaidetza sustatzeko eta normalizatzeko proiektuak burutzen ari gara.\nAskotarikotasun kulturala bere barruan sartzen duen gizartea amesten dugu, historia eta identitate propioa duten herri guztien izaera aintzatesten duena.


Sopela | Euskadiko herriak eta hiriak | Turismoa Euskadi - Turismoa Euskadin\nItsaslabar ikusgarriak eta hondartza basatiak tartekatzen dira Sopelan. Bizkaiko kostaldeko zati honek aho zabalik utziko ditu bisitariak, natura aberastasunagatik eta paisaiaren edertasunagatik, batez ere. Herri lasai eta abegitsua da, paradisua kirolaz eta aisialdiaz gozatu nahi dutenentzat. Izan ere, era askotako jarduerak egin daitezke bertan. Surfa, bodyboarda, parapentea, eskalada eta mendi bizikleta zenbait adibide baino ez dira.\nBaina, zalantzarik gabe, hondartzek ematen diote xarma Sopelari. Hiru dira orotara, eta Barinatxe da basatiena, olatuek asko astintzen baitute. Hori dela eta, surflari asko izaten dira bertan. Gainera, hondartzaren mutur batean nudismoa egin daiteke. Urtero, nazioarteko nudisten lasterketa bat egiten dute bertan. Arriatera-Atxabiribil da, ordea, jenderik gehien hartzen duena, labar ikusgarrien artean dago, itsasora zabalik. Meñakoz hondartza, azkenik, nudista da, bakartiagoa, ez baitauka sarbide erraza.\nHareatza horiek ikusteaz gain, merezi du itsaslabar malkartsuen artean Getxotik Sopelara doan ibilbidea egitea. Ikuspegi paregabea eskaintzen du eta, gainera, parapentea eta delta hegala egiteko leku aproposa da. Bidean, hainbat elementu interesgarri topatuko ditugu: Aixerrota errota eta Galea lurmuturreko itsasargia. Halaber, zenbait berdegune ditu Sopelak, Iturrietako parkea, kasu. Bertan aurkitu dugu Balea aintzira ezaguna.\nPaisaiaren edertasunari, balio arkitektoniko handiko hainbat eraikin gehitu behar zaizkio: kanpandorre barroko bikaina daukan XVI. mendeko San Pedro eliza errenazentista, arrantzale kutsuko San Andres baseliza erromanikoa, herri arkitekturaren adibide diren inguruko baserriak eta aire zabalean barreiatuta dauden eskulturak, surflarien omenez egindakoa, adibidez. Nabarmentzeko modukoak dira, era berean, Sopelako lurretan aurkitu dituzten historiaurreko kokalekuak. Kurtziokoa Bizkaiko zaharrenetakoa da.\nBestalde, jai-egitarauari dagokionez, asko dira Sopelan urtean zehar egiten diren ospakizun garrantzitsuak. San Pedro jaiak (ekainean), Karmengo Amaren omenezkoak eta Santa Marina jaiak (uztailean) eta San Andres jaiak (azaroan).


gaztezulo | Behategia\nTag Archives: gaztezulo\nEntries tagged with "gaztezulo"\nEuskarazko komunikabideen aukerak eta erronkak uda ikastaroa\nEuskal Hedabideen Behategiak eta Udako Euskal Unibertsitateak #ElkarEkin “Euskarazko komunikabideen aukerak eta erronkak: proposamen bat lantzeko unea” ikastaroa (uztailak 8-9) prestatu dugu. Garazi Goiaren eta Josu Amezagaren arteko solasaldiarekin abiatuko dugu lehen eguna; ondoren, “Publiko berriak, euskaldunentzako komunikabideak edo euskalduntzeko komunikabideak?” mahai-inguruan bilduko dira Lander Arretxea, Enara Eizagirre, Garikoitz Goikoetxea eta Aritz Martinez de Luna;…\n28/06/2019 Leave a commentAlbisteakBy behategia\nEuskal hedabideen kartografia: ekoizpena\nHekimeneko partaide diren elkarteek, guztira, 50 egunkari edota aldizkari ezberdin argitaratzen dituzte paperean, eta astean 2.200 orritik gorako ekoizpena kaleratzen dute; 50.000 bat orrialde urtero. Orotara, urtean ekoitzitako orrialde kopuruaren %40 tokiko aldizkariei dagokie, eta %28 Berria egunkariari. %13 tokiko egunkariei, zertxobait gutxiago aldizkari espezializatuei (%12) eta %7 aldizkari orokorrei. Hartara, 31 milioi orrialde baino…\n22/03/2017 Leave a commentAlbisteakBy behategia\nCookie-ak erabiltzen ditugu nabigazio esperientzia hobetzeko eta gure zerbitzuak eskaintzeko. Nabigatzen jarraitzen baduzu, ulertuko dugu horien erabilera onartzen duzula. Zure baimena atzera bota edo informazio gehiago nahi baduzu, kontsultatu gure Cookie Politika